463/2020 EDaren Correosek ezarri dituen ezohiko neurriak dela eta, Burofaxak entregatuko dira hartzailearen datuak hartuta, baina sinadura jaso gabe.\nZerbitzu hau entrega egiaztatzea beharrezkoa duten dokumentu garrantzitsuak presaz eta modu seguruan bidaltzeko erabiltzen da, hirugarrenen aurrean legezko froga bezala balio duelarik. Horregatik, hartzaileak beti sinatu beharko du. Zerbitzu hau orrialde honetatik eskura daiteke: "Burofax Online bidali" ataletik.\nZure dokumentuak letra baliodunak edo txertatuak izan ditzake soilik.\nEntrega-epeak: Egun berean entregatuko dira eguerdiko 13:00ak baino lehen onartutako eta Banaketa Berezien Unitatea duten udalerrietara helbideratutako bidalketak. Gainontzeko bidalketak hurrengo egun balioduneko goizean entregatuko dira. Larunbatak, igandeak eta jaiegunak izan ezik).


Itzalen pisua zein den, hori da kontua. Oraingoxea da, baina zuk ere eskubidea duzu Mateo Vallejori eman nion argazkia nondik agertu zen jakiteko, zure odola da azken batean.\nLeongo kaputxinoen komentu aurrean Neptuno txiki bat dago arboladiak babestua, edo Poseidon da akaso, batek daki. Harrizko zutabe gainera igoa, edertasuna bestela erakusten zeneko sirena totolo bi alde bietan eta sardea hodei mamitan sartua duela, absurdotik duena magikotik du iturriak lorategiaren begi ninian. Zer egiten du itsasoetako jaunak olatuetatik, enbatetatik, galarrenetatik hain urrun, erbeste hozmin hartan? Noren eroaldiak jarria, zein marinelen, zein ontziren zain dago lehorrik elkorrenean? Jakizu, baina han da.\nLuzaro egon nintzaion goraka ateratzen zen uraren pol-polari erreparatzen, eskultorearen zizelaren bideari, iritsiko ez zenaren esperoan, ea barruko zainen batek tira egiten zidan azken unean eta urrunarazi, ez itzultzeko egundo toki arrotz hartara. Alferrik. Inoiz gertatzen da, lan gaitzak hartu, azken atera iritsi eta errematerik eman gabe utzi nahia, izuagatik, antsietateagatik, norberaren buruari min emateagatik. Horma haien artean Mateo Vallejori itzuli beharreko zerbait zegoen baina.\nUrrats etsiz, azken aldiz eman begia erlojuari eta biderik luzeenetik zeharkatu nuen parkea, korapiloa urdail zuloan. Berokiaren lepokoak altxa nituen, pausoa bizkortu sudurreraino babestua haize min hartatik. Maite ditut parkeak neguan, usain mikatzen nahasketa itxura batean harmonikoa. Ia autorik gabeko errepidea gurutzatu eta ate zabalean barrena egin nuen. Nor nintzen azaldu nion ateko hermanoari, telefonoz egina nuela hitzordua.\nGibel zuen ateaz bestalde gorde zen, berehala itzultzeko.\nBerokiaren goiko botoiak askatu nituen, zapia erantzi lepo bueltatik. San Frantzisko Asiskoaren irudia nuen hormatik begira, besoak zabal, zakurrak, behorrak, erbiak orpoz orpo zituela. Korridore argitsuetan landare ezin berdeagoak buztinezko, plastikozko, pintura poto erabilietan sartuak. Beste non edo nondik ezagutzen nituen baldosa nabarrak, leihoetatik sartzen zen argi iragaziak maiztuak. Begien olgetan eman nuen egon beharreko aldia.\nHurreratua zelarik, Neptunoren iturriaz galdetu nion atezainari, baita asmatu ere nori. Hiriko zaharrena dela menturaz, XVIII. mende hondarrekoa, nola egona zen katedral plazan, baina han ez zuela eraikina bere ederrean ikusten uzten. Horregatik aldatu zuten, aurrena beste plaza batera eta, komentu aurrera gero, gerra ostean.\n— Nerea Vallejo?\nBuelta askorik gabe konpondu zidan agur-unean eskua emateaz nerabilen zalantza. Tantaia zen gizona, beste garai bateko bizar luze xarekoa. Astiro ebakitzen zituen berbak, hauek hausteko beldurra balu legez. Abitu higatuaren atzetik abiatu nintzen. Etxea berriki konpondua zuten, ezagun zen hormetan, argietan, ateetan karrajoan barrena gindoazela. Oinen hotsak irrist egiten zuen gresezko zoru garbian, eta etetearren izan zela esango nuke, bidearen luzeaz galdetu zidan, bideondoaren alferraz gaztigatu:\n— Ez duzu balioko ezer aurkituko.\nIrribarre behartu batez erantzun nion, berokiko poltsiko barrenean kamera digital txikia laztantzen nuen artean. Ez zirela asko nire ardura erakusten zutenak esan zidan. Erabat galdua zela familietan interesa halako batean sortetxetik irten eta inoren zerbitzuan bizitzeko alde egitea erabaki zuten haiekiko. Are gutxiago gazteak.\n— Sartu mesedez.\nEtenkariei eman ahala hasi zen argitzen artxibategia. Bibliotekatik erretiratuak ziruditen liburuak metal grisezko apalategian ez ezik, behegainean ere bazeuden, elkarren gainean ganorarik gabe pilatuak. Ez ziren, itxura batera, ekarri zahar. Formikazko mahai artetik gidatu ninduen giltza emandako armairu bateraino. Giderrari eragin zionean, Neptunoren iturriari begira nengoela espero nuena agertu zitzaidan begien aurrean, karpetak eta karpetak, urteka sailkatuak.\n— 1963... hemen dago.\nZuk ez duzu jakingo baina fraide bat hiltzen delarik, gelan dituen gauza guztiak bahitzea izaten da lehenbiziko lana. Kutxetan batzen dira apalategietan zein lan mahaian gorderik dituen liburu, paper eta argazki oro. Badago gero nork erabaki zer den sutarako eta zer jasotzeko, horregatik da hermandade bat, horregatik jakinarazi zidan aurrez ez nuela ezer aurkituko, alferrik egin nituela joan-etorriko zazpiehun kilometroak. Ulertzen duzu orain? Eta hala ere, joan beharra nuen. Aspalditik nion agindua Mateo Vallejori, eta sano berandu nenbilen.\nErraz agertu zen. Karpeta urdin higitu bat, gomak hautsita zituena, korapiloz konpondua. Mahai bat eskaini zidan, flexo bat hurreratu. Kablea ez zen entxufera heltzen.\n— Esan nizun bezala, badakizu ezin duzula ezer atera; baina irakurri eta ikusi, behar beste.\nArtega askatu nituen gomak. Paper zahar laruxka batzuk baino ez zeuden, sei edo zazpi eskutitz, eta heze orbanak zituen sobre orbaindu bat. Berak zabaldu zuen azala: bost argazki zeuden barnean. Neure aurrean kontatu zituen.\n— Ez harrapatzera zatozela uste dudalako, baina bost daude. Hemen ez, baina gertatu izan delako diotsut fraideen borondate onaz aprobetxatu nahi izana.\nBanan-banan pasatzeari ekin nion, gorputz osokoak ziren denak, etxe barruetan atereak. Eta orduan ikusi nuen. Berehala ohartu nintzen. Ordurako ezagutzen nituen Mateo Vallejoren familiakoak, denek zuten aurpegiera bera, sudur zabal haiek, begi luzexkak, kopia asko emana zen Tere etxeko albumetik aitite Mateori, eta masail guriko emakume hura ez zen ordura arte inon ageri. Berak izan behar zuen Mateo Vallejoren ama.\nHermano handiari begiratu nion, ez lasai ere. Zeharo argitu gabeko leiho ondoan jarraitzen zuen, aldizkari politiko bat leitze plantan. Erretratuari buelta emanda espero ez nituen letrak aurkitu nituen: «Nire arreba Pilar hogeita zazpi urte bete zituen egunean» zekarren atzean, letra kiribilez. Haren ondoan, Leongo Hirugarrendar kaputxinoen etxeko zigilua, urdin lohiz.\nDenbora behar izan nuen, behar izan nuenez. Kosta zitzaidan Klaudio Aizpururen gaita-asmoa harrapatzea. Fraide hura leiho ondoan, begirik kentzen ez zidala. Orduan ulertu nuen. Handiak zituen begiak bekain ilunen azpian. Kamera atera nuen, irribarrea handitzen zitzaiola iruditu zitzaidan. Ondo zekien argi ahul harekin salto egingo zidala flashak, zurikara agertuko zitzaizkidala urteetako bahikuntzatik askatu nahi nituen aurpegi haiek. Flashik gabe ateratzera, tripoderik sartzen ez zidan ikusi, dardarez aterako zen paperean geldirik zegoen guztia. «Oraintxe nator» esan zuen bat-batean, ordea. Eta huraxe nuela aukera pentsatu nuen.\nItzuli zenean, utzi ninduen bezala aurkitu ninduen, bost argazkien gainean bizkarra makur, kamerarekin etxera eraman ezin nuena osten.\n— Saiatua bazara ba.\nKable luzeago bat zekarren flexorako, fotoa erreago atera zekidan. Eskertu nion borondatea argazkiak bere aurrean bildu eta gutun azalean sartzeke utzi nituen bitartean. Eseri eta paperak irakurtzen hasi nintzen. Aurrez buruan eragindakotik, ezer ez. Izen bat behar nuen, baina jaten hasia nintzen arrasto guztiak erre zizkidatela. Pentsatu behar nuen, izan behar nuen zuhurrago eta oldoztu ez zutela aitorpen gordinik onartuko edonoren begietara bere biluzian agertzen. Klaudio Aizpuruk inoiz idatzi bazuen halakorik, kedarrezko sits bihurturik ziren aspaldi, hauts beltz, ezer ez.\n— Zer, zerbait bai?\n— Asko —erantzun nion.\nOndotxo nekien ez zidala sinetsiko. Ezpainak zabaldu zituen, burlaizez ari zitzaizkidan bizar arteko hortzak.\nEskuz idatzitako oharretan anabasa zen nagusi, ezagunak ez nituen toki izenak agertzen ziren data batzuen ondoan —ibilien nondik norakoak seguruenik—, diru-mugimenduak, ezer esaten ez zidaten izen ilun batzuk, gizonezkoenak denak. Tarteka, zerbaitek eragindako zirrararen bat edo beste, gaztelera hanpatu, jasanezin batean idatziak. Bigarren asmoren batez egindako mezuren bat ote zegoen aritu nintzen. Garbitua zuten dena, hori pentsatu nuen, behar zuen zerbait egon bestela: inizial batzuk, helbide bat, zer edo zer. Norberarentzat zerbait izan diren pertsonak ez dira haizea baino errazago desagertzen. Ez zitekeen zure amamaren arrastorik ez egotea begi aurrean nuen paper multzo hartan.\nTartean, esan dizudan bezala, baziren gutun batzuk ere. Etxekoak gehienak, lehen garaikoak batez ere, Mateo Vallejo jaio aurretikoak. Guztien erreferentzia hartu nuen, nork noiz idatzia eta gaia. Baita esaldi bakan batzuk ere, deigarriak zitzaizkidanak. Hasi eta amaitu bakarra kopiatu nuen, Medellinen jesuita zegoen anaiak igorri ziona. 1935eko ekainean zegoen datatua, eta Carlos Gardelen gorpua bedeinkatzetik zetorrela zioen, Las Playas aireportutik. Ahuspez topatu omen zuten, F 31 baten motorreko balbulek zapuztua eta zango biak gorputzetik erauziak. Damu zen oliorik emateko betarik ez izana. Jaka batetik zintzilik zeraman katea ikusi eta batera ohartu omen ziren bera zela, Birigarro Kriolloa. «Lurrean infernurik bada, aireportu hura izan zen arratsalde hatsarre hartan» aitortzen zion anaiari. Bi hegazkinek, pilotuak elkarrekin lehian zebiltzala, batak bestea jo eta dena su, oihu eta galda bihurtu zen Medellin egun hartan.\nPaperak bildu eta neure aurrean sartu zituen atzera ere argazkiak azalean.\n— Bost —esan nuen ahots garbiz.\n— Bost —errepikatu zuen.\nKanpoan arratsa bazihoan parkeko gaztainondoen artetik. Haizea gozotua zen apur bat. Espaloitik lorategian barneratu gabe, artxiboan eman nuen tartea berregin nuen neure artean. Ia bi ordu arrotz izan ziren, ez-leku batetik iragan txatalak ateratzen arin joan zirenak. Eta atoan dakizuna, ehun eta hogei urte bizita ere, egundo itzuliko ez zaren toki horietako batean izan nintzela. Oinez, pausoa geratu gabe, atzerantz begiratzen nuen tarteka. Ez zen gertatuko, baina ikusi egiten nuen, entzun egiten nuen neure izena, hermano handia atzetik. Eskua sartu nuen poltsikoan: han zegoen argazkia.\nKontuak atera nituen, lasai egin nahi nuen itzulikoa. Parkea atzean uztera nindoala, orduantxe ohartu nintzen, ezkiak ere bazeuden. Komenturantz begiratu nuen. Logeletakoak izan zitezkeen leihoak identifikatu nahian aritu nintzen. Obrak eginak zituzten ordea, jakizu nola zegoen hau Klaudio Aizpuru hemen bizi izan zen garaian.\nIragana edertzea besterik ez nuen: Mateo Vallejoren aitak zeldatik ikusten zituen arbolak ezkiak ziren.\nKale artean sartu nintzenean moteldu nuen pausoa. Denda batzuk giltzatzen hasiak ziren. Jendea ikusten zen ostatuetan, lanetik irtenda itxuraz. Kosta zitzaidan mahaiak libre zituen bat aurkitzea. Zenbat gura hestebete zeuzkan barra gainean zintzilik. Kafea eskatu nuen, eta jateko zerbait. Beltzegia atera zidaten. Ia osorik utzi nuen. Gasolioa, ia betea neukan andela. Ez zegoen bidean zertan gelditu.\nEtxera deitu eta ez itxaroteko itzarririk esan nion Sarari.


Auzoko bizitza soziala, artistikoa eta turistikoa bultzatuko dau Portu Zaharrerako nortasun-marka barriak - bizkaie.biz\nAuzoko bizitza soziala, artistikoa eta turistikoa bultzatuko dau Portu Zaharrerako nortasun-marka barriak\nBizkaie! 2020-12-10 11:07 Pil-pilean\nNortasun grafiko barria sortzearen helburua da marka sendo eta identifikagarria eskaintzea.\nGetxoko Turismo Bulegoak, Portu Zaharreko bizilagunen alkarteagaz eta Eusko Ikaskuntzagaz alkarlanean, nortasun grafiko barria aurkeztu dau, algortarren kokagune enblematiko hori gizarte, kultura eta turismo arloan identifikau eta sustatzeko. Ingurua Dinamizetako Planaren barruan, liburuxka barriak argitaratu dira (historiaren datuak, interesguneen deskribapena, bitxikeriak, kokapenaren plano txiki bat, eskaintza turistiko eta gastronomikoa...) eta auzoko interpretazino-seinaleak (panelak) eguneratu dira.\nIrantzu Uriarte Turismo zinegotziak adierazo dauenez, Portu Zaharreko bizilagunakaz eta Eusko Ikaskuntzagaz batera egiten ditugun jarduera honeek beste pausu bat dira, Portu Zaharreko Itsas Arrantza Ondarea Dinamizetako Planaren barruan, 2011tik horratzen gagozana. Udal gobernuaren asmoa da lan zientifikoa, dinamizazino kulturala eta auzotarren inplikazinoa ardatz hartuta jarraitzea baliabide materialen konserbazinoan, alderdi immaterialen dibulgazinoan eta getxotar guztientzat hain enblematikoa eta maitea dan auzo honen ingurumen-balioen sendotasunean. Helburua da auzo sozioekonomiko eta kultural biziagoa eta parte-hartzaileagoa lortzea eta, aldi berean, turismo-gune erakargarriagoa izatea, eskaintza dibersifikatuagoa, hunkigarriagoa eta gogoangarriagoa dauena, iraunkortasunean, benetakotasunean eta tokiagazko eta bertako jenteagazko errespetuan oinarritua.\nPortu Zaharra nortasun grafiko barria sortzearen helburua da marka sendo eta identifikagarria eskaintzea, Portu Zaharra turismoaren ikuspegitik sustatzeko orduan argi eta garbi ikusi daiteke. Irudi sintetikoa, modernoa, dinamikoa da eta kolore nagusia berdea da, baina kolorearen erabilera aldakorra da hainbat aplikazinotan integretako, bai argitalpen grafikoetarako, bai webgunerako eta sare sozialetarako be.\nPortu Zaharrak kostaldeko beste portu batzuekaz konparauta dituan erreferentzia bereizgarrienetan oinarrituta sortu da eta bere berezitasunak oinarri hartuta:\n- Lemea, Lemaneen (ontziei Bilbotik-Bilborako sartu-urteeretan hareatzak ebitetan laguntzen eutsen ontzitxuak) gidaritza eta pilotajearen maisutasuna sinbolizetan dauena;\n- Eskailerak, kolore bereziko etxe txikiakaz arrantzaleen auzorako sarbide aldapatsuen ezaugarri diranak.\nPortu Zaharreko Auzokideen Alkarteak adierazo dau irudi hori auzoaren nortasunaren parte izatea nahi dauela eta, horregatik, bere inguruneko gizarte, kultura, arteari buruzko gaietan, beharrezko baimenaz erabilteko interesa agertu dau eta inoiz ez helburu komertzialez.\nLiburuxka barriak eta panelak barritzea\nTurismo Bulegoak Portu Zaharra sustatzeko euskarri grafiko barriak argitaratu ditu (liburuxkak eta flyerrak). Liburuxkak (eta flyerren laburbatuta) bere historiako datuak, interesguneen deskribapena, bitxikeriak, kokapen-plano txiki bat, eskaintza turistikoa eta gastronomikoa eta Portu Zaharragaz lotutako udalerriko beste interesgune batzuk batzen ditu.\nEuskeraz, gaztelaniaz, ingelesez eta frantsesez eginak, euskera/gaztelania bersinoan baino ez dira inprimidu (osasun-krisiak eragindako egoereagaitik). Gaztelaniazko, ingelesezko eta frantsesezko bersinoetan, turistei eta bisitariei zuzendutako euskera-hiztegi txiki bat dago, bisitetan gaituenean zenbait berba ezagutu deiezan.\nLiburuxkea Udalaren webgunean konsultau daiteke hemen.\nEra berean, ibilbidea osotzen daben interpretazino-seinaleen zenbait elementu birjarri dira, bai Portu Zaharrean bertan instalautakoak, bai Ereagako hondartzakoa eta Usategikoa be.\nPanel guztietan sartu da Portu Zaharra marka barria, baita Portu Zaharra, etxez etxe dobako aplikazinoari eta hizkuntzetako audio-sistemeari jagoken QR kodea be, interpretazino-elementuetan jasotako informazinoa entzuteko aukerea emoten dauena.


Eneko Arakama: “Natura eta teknologia berriak atsegin ditut oso” | Karabeleko\nEneko Arakama: “Natura eta teknologia berriak atsegin ditut oso”\nEnekok lau urte daramatza Karabelekon lanean eta ezinbesteko pieza bihurtu da etxaldean.\nLau urte daramatza Enekok Karabelekon. Lehenengo urtean errehabilitazio psikosozialeko programan parte hartu zuen eta ostera kontratua egin zioten. Irunen jaiotako gaztea depresioaren aurkako terapia moduan sartu zen Karabelekon, naturan lan egitea onuragarri izango zitzaiolakoan. Egun, Eneko ezinbesteko pieza bihurtu da etxaldean; izan ere, kontsumo taldeko otarrak banatzeaz arduratzen da, baita jatetxeen eskariak entregatzeaz ere.\nLangile eta lasaitzat du bere burua. Karabelekora iritsi zenetik naturari buruz asko ikasi du, abilezia berriak bereganatu ditu eta positiboago sentitzen da. Etxaldeko kideekin harremantzeak ere asko lagundu dio, oso giro ona baitago etxaldeko erabiltzaile eta monitoreen artean.\nBestalde, Produktu Elektronikoen Garapen modulua ikasi zuenez, puntako teknologiari buruzko aurrerakuntzei adi egotea gustatzen zaio. Asteburuan, lankideekin irteerak egin edo lagunekin kafea hartzera geratzen da. Aukera izan duenean, gainera, ekoherrixkak bisitatu ditu. Almerian, Granadan, Leonen eta Tarifan izan da, besteak beste, eta denbora duenean bidaia gehiago egitea gustatuko litzaioke.


Amuletek zorte ona ekartzen dute - Money Amulet\nOhorea, Lady Luck ...\nAmuletek zorte ona ekartzen dute\nBatzuetan zorte pixka bat ez da nahikoa zure desio maiteak betetzeko eta zure helburuak lortzeko. Baina fortuna, nahita pertsona batetik aldentzen balitz bezala, dena bere kabuz lortzera behartzen du, ahalegin kolosalak eginez. Egoera zuzendu daiteke, eta zorte oneko talismanak, zure eskuekin egina edo denda batean erositakoa, lagunduko du horretan.\nJende askok galdetu dezake zergatik den hain garrantzitsua arrakasta edozein negozioetan eta zergatik ezinezkoa da hori gabe egitea? Antzina, jendeak gurtzen zuen Fortune jainkosa zegoen. Gertakari garrantzitsu guztien aurretik edo erabaki larririk hartu aurretik, jainkosa honi opariak ekarri zizkioten, babesa eta laguntza eskatuz.\nMundu modernoan, bizitzako arlo askotan teknologia eta aurrerapenak etengabe garatu diren arren, pertsona batek goi mailako botereen kanpoko laguntza behar du. Norberak bere erreserba eta trebetasunetan soilik oinarrituta, bakoitzak ezin du nahi duena lortu. Norbait bakarrik gelditzen da bete gabeko desioekin eta justifikatu gabeko itxaropenekin.\nEdozein arlotan zerbait esanguratsua eta handikoa lortzeko, ahalegina, borondatea eta arrakasta lortzeko nahia erakutsi behar dituzu. Baina hori guztia alferrik izan daiteke magiarik gabe. Talisman bereziek zorte ona erakartzen lagunduko dizute eta horrela izugarrizko arrakasta lortuko duzu. Zure helbururako bide erraza irekitzeaz gain, finantza egonkortasuna ekarriko dute eta jabea energia negatibotik babestuko dute.\nNola izan zortea talisman batekin?\nTalismanoak zortea harrapatzeko nola erabil ditzakezun galdetzean, hori serio hartu behar dela ulertu behar duzu. Zorte ona dakarren amuleto bat ez da baztertuko. Hori dela eta, errespetuz tratatu behar da eta, gainera, ez zaie inguruko jendeari erakutsi komenigarria den aukera guztietan.\nZortearen eskuak denbora luzez pertsona bat ukitu dezan, talisman egunero eraman beharko da zurekin. Gainera, efektu magiko handia izan dezan, hobe da zuk zeuk egitea. Ondoren, bere indar guztiarekin lan egingo du, energia positiboa erakarriz. Hobe da talisman egitea ilargi betean edo hazten ari den ilargian. Aldi berean, garrantzitsua da zure burua modu positiboan konfiguratzea. Gero, amuleta sortuko den beharrezko atributuak eta elementuak prestatu beharko zenituzke. Egiten hasita, garrantzitsua da zehazki zer lortu nahi duzun irudikatzea.\nEskuetara sartzen den diruarekin lotutako serie bisuala izan daiteke. Edo exekutibo berri baten bulegora eramaten duen eskailera bat igotzea izan daiteke. Gauza nagusia ez da inolaz ere zalantzan jartzea sortutako talismanaren propietateak. Bere efektu magikoan sinetsi behar duzu. Orduan, zalantzarik gabe funtzionatuko du.\nArrakastazko amuletek hainbat barietate dituzte. Zeurea aukeratzeko, nahi duzuna bete ahal izango duen, zorte oneko talismanak zer diren jakin behar duzu:\nkarrerako lorpenak lortzeko;\nnorberaren bizitzan eta maitasunean zorte ona lortzeko:\narrakasta akademikoa lortzeko;\njokoan fortuna erakartzeko;\nlehiaketa edo lehiaketa batzuk irabazteko.\nInteresgarria da, nazionalitate bakoitzak bere talisman espezifikoak izan ditzakeela, bizitzako arlo desberdinak sinbolizatuz. Beraz, Indian, harribitxi gorriak soilik erabiltzen dira aberastasuna eta kutxako fluxua erakartzeko. Baina herri eslaviarrek ferra bat erabiltzen zuten zorte ona erakartzeko, beti sarrerako atearen gainean zintzilikatzen zuten. Irlandan, lau hostoko hirusta amuleto indartsuena dela uste da. Lehenik aurkitu behar duzu, eta gero burko baten azpian gorde edo zapi batean eraman.\nZortearen xarma ezagunenak\nZorte ona izaten laguntzen duten amuleto ugari izan arren, TOP-5 daude, efektu magiko ahaltsuena dutenak. Jende askok praktikan probatu dituzte, eta benetan funtzionatzen dute. Zorte oneko talisman herrikoiak zure eskuekin erosi edo egin daitezke. Horien artean daude:\nManeki Neko edo Moneko katua. Lanetan arrakasta erakartzen duen xarma oso ezaguna. Figurina bera katu baten moduan egina dago. Mahaiaren gainean jarri behar da muturra ate edo leiho aldera jarrita. Energia onaren emaria hobetzeko, irudiaren azpian zapi gorri bat jartzea gomendatzen da. Nagusia da katuak eskuineko hanka duela. Moneko katu honek karrerako mailan aurrera egiten lagunduko dizu, lankideekin eta nagusiekin harremanak finkatzeko aukera ere emango dizu.\nDiru poltsa. Amuleto honek aurrezkia handitzen eta zure finantza egoera hobetzen laguntzen du. Talisman bat zeure burua egin dezakezu. Horretarako, edozein zapi gorriren zati bat hartu behar duzu, jengibre sustraia, erramu hostoa, kanela makila, menda hostoa, espezia ilarrak, konifero adaxka eta txanpon horiak batzuk jarri behar dituzu. Horren ondoren, ehuna satinazko zinta gorri batekin lotzen da. Talisman bat poltsan edo apalategian gorde dezakezu zure lantokian.\nZortea eta zortea lortzeko parpailak. Hau amuleto sinplea baina oso eraginkorra da. Garrantzitsua da xarma horren kolore egokia eta nahi izatea aukeratzea. Zoriontasuna erakarri nahi baduzu, horiak egingo du. Zure planak gauzatzeko, hobe da urdina hartzea. Eta aberastasuna handitzeko, berdea erabili behar duzu. Hobe da parpailaz txirikorda egitea. Ehundutakoan, zure nahian pentsatu behar duzu. Parpailak egunero eraman behar dira zurekin, eta nahia bete ondoren, erre egiten da.\nZorte Izarra (Ertsgamma). Hainbat erlijioetan erabiltzen zen antzinako sinboloa da. Zorte ona ez ezik, zoriontasuna ere ekartzen du. Dauden energia blokeak kentzen eta, horrela, beharrezko energia positiboa askatzen laguntzen du. Bihotzaren eremuan bularraldean eraman behar da.\nHamsa amuleta (Jainkoaren eskua edo Fatima). Sinbolo musulmana, beste nazionalitate eta erlijio batzuen artean zabaldu dena. Pertsona bat energia negatibotik eta begi gaiztoarengandik babesten du eta, horrekin batera, gai guztietan laguntzen du, arlo guztietan ongizatea lortuz.\nNola aukeratu zortearen talisman egokia?\nZoriontasuna eta zorte ona lortzeko talisman bat aukeratzerakoan, argi eta garbi zure nahiak gidatu behar dituzu. Zeure burua ulertu behar duzu, arlo horretan falta den arrakasta. Ezin duzu dena batera desiratu. Hori dela eta, hasierako fasean, garrantzitsua da zehaztea zertarako erabiliko den amuleta. Adituek, zorteko talisman egokia aukeratzeko moduari dagokionez, zure barne sena entzuteko aholkua ere ematen dute. Emozio positiboak sorrarazi behar ditu eta jabeari bere nahia gogorarazi. Kasu honetan, elkarte zuzena egon behar da. Hobe da horrelako amuleto bat besterik aurkitzen ez bada. Ferra, eraztuna edo ezohiko harri bat izan daiteke. Talisman bat aukeratu dezakezu zure zodiako zeinuaren edo ekialdeko egutegiaren arabera. Elementu jakin bati dagokion iruditxo bat izan daiteke, lepoan eraman behar dena eta zorte azkarra izatea espero duena.\nFamiliako oinordetza batzuk amuleto gisa erabil daitezke. Ezaugarri magikoak dituen antzinako bitxiak edo antzinako txanponak izan daitezke. Energia onaren fluxua hasteko, gauza hau eskuetan eduki behar da ahalik eta maizen. Garrantzitsua da aukeratutako amuletoak istorio zoriontsua izatea eta aurretik senideetako bati zoriontasuna ematea. Talismana eros daiteke. Dirua biltzeko erabiltzen den diru txinatar igela izan liteke. Aldi berean, zorroan hainbat txanpon jartzea ere garrantzitsua da, zinta gorri batekin lotuta.\nNon erosi talisman bat?\nAmuleta denda berezietan edo lineako dendetan eros dezakezu. Talismana non erosi pentsatzen duzunean, lehenik eta behin hainbat gunetan aurkeztutako argazkiak ikus ditzakezu. Pertsona baten barruan sentimendu berezi bat agertu behar da, zehazki bere amuleta aurkitu duela adierazteko.\nTalisman bat zorte ona erakartzeko denda jakin bat aukeratzerakoan, eskuragarri dauden berrikuspenekin ohitu beharko zenuke. Horrek iruzurgileen eta faltsutzen erosketetatik babesten lagunduko dizu.\nFortune gutxi batzuk bakarrik bisitatzen dituen andereño bitxi bat da. Eta batzuetan zorte pixka bat besterik ez da nahikoa finkatutako helburua lortzeko eta amets maitatua betetzeko. Erosi edo egin ditzakezun talismanek zure bizitzara erakartzen lagunduko dute. Garrantzitsuena beraien ekintzetan eta haien propietate magikoetan sinestea da.\nAmuleto inperiala zorte onerako\nTxanpon zorte amuletoak


San Martin egoitzako Nagusien Astea zapatuan hasi eta hilaren 13ra arte luzatuko da — Oñatiko udala\nSan Martin egoitzako Nagusien Astea zapatuan hasi eta hilaren 13ra arte luzatuko da\nHiru bat astez atzeratu da San Martin egoitzan ospatu ohi duten Nagusien Astea. Normalean, azaroan, San Martin egunaren inguruan izaten da baina aurten, abenduaren 5etik 13ra egingo da. Beste urte batez, hori bai, herriko talde ezberdinen parte hartzeaz osatu da aste bereziaren programa.\nNagusien astea larunbatean hasiko da familia ospakizunarekin. Egitaraua 13.00ean hasiko den mezak irekiko du. Parrokiako koruak abestuko du urteroko ohitura berrituz. Ondoren, familia bazkaria egingo dute. Bazkari honetara, egoitzako bizilagun bakoitzak bi senitarteko gonbidatu ohi ditu. San Martingo juntako ordezkariak ere bazkari berezi honetan parte hartzen dute.\nDatorren astelehenean, bolo txapelketa egingo da eta ondoren, gaztaina erre jana. Asteazkenean, OÑATZ dantza taldeko neska-mutikoek erakustaldia eskainiko dute. Ostegunean berriz, ekintzak goiz eta arratsaldez izango dira. Goizean, bingo saio berezia eta arratsaldean Musika Eskolako ikasleen emanaldia programatu dira. Ostiralean ere bi ekintza, 19.00tan, Oñati Abesbatzaren kontzertua eta ondoren, kantuz alaituriko afari merienda. Abenduaren 13an amaituko da San Martingo Nagusien Astea. Domekan horretan, eguerdian, Musika Bandaren emanaldia izango dute San Martingo bizilagunek.\nNagusien Astean San Martinen


Etxera bueltan, denak ez horratio! - - Goiena.eus\nEtxera bueltan, denak ez horratio!\nIñigo Arregi 2016-01-08 10:43\nAbenduan Goienak argitaratu zuen erreportajea irakurri ondoren idazteko sortu zitzaidan beharrari nahi nioke bide eman: "Etxera bueltan, denak ez horratio!".\nLerro hauek irakurtzen hasi aurretik argi utzi nahi dut ez naizela erreportajea salatu, zuzendu edo osatu nahian ari. Aitzitik, aberasgarria iruditzen baitzait urtean zehar atzerrian lan edo bizi direnen eskualdeko herritarrei buruzko informazioa eta erreportajea argitara ekartzea.\nBaina hizki larriz idatzirik zeuden lehen lerro haiek irakurtzeaz bat, bihotzean piztu zitzaidan su txikiaren berotasunak arnasa azkartu zidan. Eta nire burua, istant batez, ahotsik eta argazkirik ez duten horien aurpegien oroitzapenean iltzatu zen; eskubidea izanik ere, etxera, herrira edo bere ingurune hurbilera etortzerik ez duten euskal presoenean, alegia.\nBeste askoren artean, baina, bereziki, Euskal Herritik milaka kilometrotara dauden bi bergararren aurpegietan; Gaztelu eta Askasibarrenean.\nHorregatik, eta Goienak astero-astero gure iritziak argitaratzeko eskaintzen digun tartetxoan, bi kide hauen zein Euskal Preso Politikoen Kolektiboa (EPPK) osatzen duten beste laurehun eta zortzi kideen espetxeko bizimodua-ri buruzko erreportajea egiteko baino gehiago, ukatzen dizkieten oinarrizko eskubideak salatu eta hauen aldarria nire egin eta zuei helarazteko baliatuko dut.\nEPPK osatzen duten euskal presoak preso politikoak dira eta honako eskubide hauetan oinarritzen da euren aldarria:\nTratu duin eta begirunezkoa jasotzeko eskubidea; ez isolamendu eta ez jipoirik. Osasun zainketa duina izateko eskubidea. Senideen, lagunen eta abokatuen bisitak, gutun eta bestelako komunikazio bideak euskaraz egiteko eta ez interbenitzeko eta ezta murrizteko eskubidea. Ikasketak burutzeko eskubidea. Duintasun osoz ama eta aita izateko eskubidea. Askatasunerako eskubidea; zigorraren hiru laurdenak edota bi herenak bete dituzten presoei baldintzapeko askatasuna aplikatzea. Legez dagozkien erredentzioak aplikatzea eta larriki gaixo direnen berehalako kaleratzea. Euskal Preso Politikoen Kolektibo gisa, Euskal Herrian bizitzeko eskubidea bermatzea eta kolektiboak izendaturik dituen Mintzakidetzaren aitortza eta gainerako eragileekin harremanak izateko askatasuna.\nAmaitzeko, elkarrekin horrenbeste kilometro, pasarte eta bizipen elkarbanatu ditugun senideak ere ez nituzke aipatu gabe utzi nahi.\nDoakiela nire besarkada eta muxurik goxoena Eguberrietan etxera bueltan etorri ezin duten horien senide eta lagunei.\nEta zuri, irakurle, datorren urtarrilaren 9an preso politikoen eskubideen alde eta Euskal Herriratzearen alde Bilbon egingo den Mugi daitezen harriak manifestaziora animatu nahi zintuzket.\nAmnistia eta autodeterminazioaren lortze bidean, euskal preso politiko gisa dagozkien eskubideen alde elkartzean baitatza etxera bueltan ekartzeko bermea.\n(Bergarako euskal preso politikoen aldeko elkartasun taldeko kidea)


Irekia Eusko Jaurlaritza - Gobierno Vasco :: Arrisku Kapitaleko Sozietateak lau milioi inbertitu ditu lau euskal enpresatan\nArrisku Kapitaleko Sozietateak lau milioi…\nArrisku Kapitaleko Sozietateak lau milioi inbertitu ditu lau euskal enpresatan\nGMTK, Goialde eta Azcue enpresa gipuzkoarrak eta Sagola arabarra dira uztailean gauzatutako operazioen onuradunak. 243 langile enplegatzen dituzte lauren artean.\nAurten, Industria Sailari atxikitako Arrisku Kapitaleko Sozietateak 14,6 milioi euro inbertitu ditu EAEn kokatutako 13 konpainiatan.\nIndustria, Berrikuntza, Merkataritza eta Turismo Sailari atxikita dagoen Euskal Herriko Arrisku Kapitalaren Kudeaketarako Sozietateak (AKEKS) lau milioi euro inbertituko ditu lau euskal enpresatan. Uztailean zehar gauzatu diren operazio horien helburua da hedapen zein sendotze planak egiten laguntzea konpainiei.\nArrisku Kapitalaren Sozietateak Gipuzkoako hiru enpresatan eta Arabako batean parte hartu du. Lauretatik lehena Sagola S.A.U. konpainia da, margoketa ekipoen diseinu, fabrikazio eta banaketa arlokoa. Milioi bat euroko ekarpena egin da enpresa horretan. Fabrika Gasteizen dago eta 80 langile dauzka. Bigarrena GMTK konpainia da, makina-erremintaren sektorekoa. Zestoan dago, 15 langile ditu eta 1.125.000 euroko ekarpena egin zaio.\nHirugarren operazioa Goialde enpresan egin da. Guztira 750.000 euro bideratu dira makina-erremintaren eta aeronautikaren sektoreetarako osagaiak eta zehaztasunezko tresnak produzitzen dituen konpainia honetara. Hori ere Zestoan dago eta 38 enplegatu dauzka. Laugarrena Azpeitiko Azcue y Cia konpainia da, etxerako zein bulegoetarako altzariak fabrikatzen ditu eta milioi bat euro jaso ditu. Enpresa horrek 110 langile dauzka.\nUrte honetan zehar, operazio horiez gain beste bederatzi euskal enpresatako kapitaletan sartu da Sozietatea. Arrisku Kapitalak 14,6 milioi euroko inbertsioa egin du zazpi hilabeteotan eginiko 13 operazio horiek gauzatzeko.\nEuskadiko Arrisku Kapitalaren Kudeaketa (AKEKS, S.A.) SPRI (Eraldaketa Lehiakorrerako Sozietatea) Taldearen barruko eta beraz Eusko Jaurlaritzako Industria, Berrikuntza, Merkataritza eta Turismo Sailari atxikitako sozietate bat da. Bere funtzioa da finantza funtsak atzematea euskal enpresei laguntzeko. 1985etik dago martxan eta aldi baterako inbertsio minoritarioak egiten ditu finantzazkoak ez diren eta kotizazio ofizialik ez duten enpresen kapitalean. Arrisku Kapitalaren akziodun nagusia Eusko Jaurlaritza da SPRIren bitartez, baina hiru aurrezki kutxek eta Modragón Taldeak ere gutxiengodun parte-hartzeak dituzte .\nCapital Riesgo invierte cuatro millones en cuatro empresas vascas http://t.co/pLCG6gT\nCapital Riesgo invierte cuatro millones en tres empresas guipuzcoanas y una alavesa http://t.co/12WDcdq\n2012.eko abuztuak 15\nEusko Jaurlaritzak hamaika milioi inbertitu ditu bost euskal enpresatan\nEzten Arrisku Kapitaleko funts publikoak 500.000 euro inbertitu ditu Wattio enpresan\nArrisku Kapitaleko BASQUE Funtsak ISETICen inbertitu du\nKimberly-Clark akordio baten atarian dago euskal partzuergo batekin, Arangurenen eta Artziniegan dituen instalazioak eros diezazkion


«Tritio»: berrikuspenen arteko aldeak - Wikipedia, entziklopedia askea.\n«Tritio»: berrikuspenen arteko aldeak\n21:47, 25 iraila 2008ko berrikusketa\nNo change in size , Duela 13 urte\n03:07, 6 abuztua 2008ko berrikusketa (aldatu)\nSieBot (eztabaida | ekarpenak)\nt (robota Erantsia: mr:ट्रिटियम)\n21:47, 25 iraila 2008ko berrikusketa (aldatu) (desegin)\n'''Tritioa''', 3H [[isotopo]] zeinuaz ere ezaguna, naturan aurki dezakegun [[hidrogeno isotopo]] eskasena dugu [[protio]] eta [[deuterio]]a baino askoz eskasagoa delarik hidrogeno guztiaren %10-15-a edo agian gutxiago tritio klasekoa dugu.\n''Tritio'' hitza isotopoak izendatzeko existitzen diren hitz gutxietako bat da, orohar isotopoek ez baitute izenik jasotzen zeinuaz besterik. Tritioak hiru [[nukleoi]] biltzen ditu [[nukleo atomiko]]an, bi [[neutroi]] eta [[protoi]] bat urrenez urren. Ekilibrio elektrikoan [[elektroi]] bakarra izaten du. Isotopo hau hidrogenoaren beste bi isotopo naturalak ([[protio]]a eta [[deuterio]]a) ez bezela radioaktiboa da denbora joan ahala Helio-3 edo 3He isotopoa osatzeko desintegratzen delarik [[beta jario]] bidez ([[beta partikula|β partikulapartikulak]]k). ''[[Tritio]]ak'' 12,32 urteko bataz besteko biziraupena du.\n''Tritio'' naturala [[errainu kosmiko]] eta [[atmosfera]]ko [[gas]]en arteko interakzioan sortzen da kantidade txikietan oso. [[Lur]]rean dagoen tritioaren beste iturri bat [[arma nuklear]]ren entseguak dira. [[Fusio nuklear]]rean erabiltzen da, [[isotopo]]en [[geokimika]]n denbora neurtzeko eta argia bere kabuz ematen duten gailuentan. Aspaldi ''tritioa'' markazio kimiko eta biologikoarako erabiltzen zen marka [[radioaktibo]] gixa, gaur egun ordea ez da hainbeste erabiltzen.


PI18/00698 - Kronikgune\nHasiera » PI18/00698\nGaixotasunarekin lotutako desnutrizioarekin ospitaleratutako pazienteengan burututako esku hartze baten eraginkortasunaren eta kostu-eraginkortasunaren azterketa.\nExpediente zk.: PI18/00698\nOspitaleratutako pazienteei emandako hiru arreta estrategiaren eraginkortasuna eta kostu-eraginkortasuna aztertzea, gaixotasunarekin lotutako desnutrizioari dagokionez, hainbat emaitzaren arabera, esaterako: indize ospitaleratzearen egun kopurua, berrospitaleratzearen egun kopurua eta lehen ospitaleratzetik izandako ospitaleratze egunen kopurua, heriotza tasa, konplikazioen agerpena, aldaketak pisuan eta nutrizio egoeran, berrospitaleratzeak, osasun baliabideen erabilera () eta kostuak.\nHautatutako paziente eta zentro guztietan baheketa nutrizionala burutu ondoren, hiru ardatz ebaluatuko dira (hiru kohorte prospektibo). Lehenak barne izango du baheketaren ondoren gaixotasunarekin lotutako desnutrizioa dutela edo izateko arriskua dutela ikusi den paziente taldeetan burutuko den esku hartze bat eta gainerako pazienteen jarraipena. Bigarren kohorte/ardatzaren barne egongo dira esku hartzea, izatekotan, pazientearen ardura duten osasun langileek hala eskatuta jaso duten pazienteak. Azkenik, hirugarren ardatz/kohortean ospitaleko ohiko jardunbideak jarraituko dira, inolako esku hartze espliziturik gabe, ardatz guztietan burutuko den baheketa izan ezik.\nOsakidetzako hiru osasun zentro. Lehenengo zentroa, esku hartzea burutuko duena (1. ardatza), Galdakao-Usansoloko ospitalea (HGU) izango da, hiri ingurune eta erdi-hiri inguruneetako 300.000 biztanle inguruko biztanleria duena. Bigarren zentroak, Basurtuko Unibertsitate Ospitaleak (HUB), eskatutako esku hartzea burutuko duena (2. ardatza), Bilboko biztanleriari ematen dio arreta, hau da, hiri inguruneko 350.000 herritarri gutxi gorabehera. Hirugarren zentroak, Donostia Unibertsitate Ospitaleak (HUD), inolako esku hartze antolaturik burutuko ez duena (3. ardatza), Donostiako eta inguruetako biztanleriari ematen dio arreta, hau da, hiri eta erdi-hiri izaerako 400.000 herritar inguruko biztanleriari. Guztiek dituzte antzeko giza baliabideak eta baliabide teknologikoak, eta arreta ematen dioten biztanleriaren ezaugarri soziodemografikoak eta klinikoak ere antzekoak dira.\nIkerketa honetarako bi paziente talde nagusi hautatu dira: arlo kirurgikokoak eta arlo medikokoak. Bi talde hauek aldi berean eta modu koordinatuan osatuko dira hiru zentroetan.\nProiektu hau Carlos III Osasun Institutua, Eskualde Garapeneko Europako Funtsa (EGEF)-”Europa egiteko modu bat” batera finantzatua dago.\nEmandako zenbatekoa: 128.260 €


TotalEnergies konpainiako biltzar nagusia oztopatu dute klimaren aldeko ekintzaileek | Mundo | Naiz\n25 MAY. 2022 - 12:30h\nTotalEnergies konpainiako biltzar nagusia oztopatu dute klimaren aldeko ekintzaileek\nTotalEnergies konpainiako burua, Patrick Pouyanne, erdi hutsik zegoen areto baten aurrean mintzatzera behartua izan da klimaren aldeko ekintzaileek multinazionaleko akziodunak biltzar nagusira sartzea oztopatu dutelako.\nEkintzaileek TotalEnergies multinazionalak mundu zabalean garatzen dituen energia fosilak ustiatzeko proriektuak gelditzeko eskatu dute. (Bertrand GUAY | AFP)\nTotalEnergies konpainiak bere biltzar nagusia ospatu du gaur Parisen, baina bilkura ez da batere ongi hasi multinazionaleko presidentea den Patrick Pouyannerentzat. Larrialdi klimatikoari loturiko ondorioetaz oharrarazteko ekintzaile ekologistak bilera egiteko aukeratutako Pleyel aretora bertaratu dira, biltzarrera joateko ziren akziodunen sartzea oztopatuz.\nGauzak horrela, «aretoan hainbat akziodunak direnez» biltzarrari hasiera eman dio, kosta ala kosta, 2022ko lehenengo hiru hilabetetan mozkinen errekorra lortu duen konpainiako zuzendariak.\nPouyannek Nazioarteko Energiaren Agentziak aurreikusi duen petrolioaren kontsumoaren %30ko jeitsiera «ez dela errealista» adierazi du, besteak beste multinazionalak duen «klima estrategia» baieztatzeko -akziodunen %88.89ak alde bozkatu du- balio izan duen batzarrean.\nEnergia gaien prezioen gorakadaren testuinguruan, 4.944 mila euro neto irabazi zituen multinazionalak. Apiril amaieran argitaratu zuen agirian, ordea, Ukraniako gerrarengatik 4.095 milio euroko probisio funtsa sortu behar izan zuela defendatu zuen konpainiak.\nAzalpen horren bidez bere mozkinen emendatze azkarra malgutzera jo zuen TotalEnergies konpainiak, egiazki frantses multinazonalak lortu zituen mozkinak askoz altuagoak izan zirelako. Hain zuzen, denbora tarte berean iaz lorturiko mozkinak hirukoiztu zituen.\n«Biltzar nagusia gardentasunerako eta elkarrizketarako momentu garrantzitsua da», azaldu du enpresak gaurko protestaren harira.\nTwitter sarearen bidez zabaldu duen mezuan, militante ekologistek biltzarra oztopatzea deitoratu ondoren, batzarra on line jarraitzeko aukera zabalik zela jakinarazi du konpainiak.\nPoliziak manifestariei gasa bota eta kazetarien lana oztopatu du\nBere aldetik hainbat gobernuz kanpoko erakundetan jarduten duten 250 bat ekintzailek TotalEnergies batzar nagusia blokeatzea lortu dutela azaldu dute agiri baten bitartez.\nEnegia fosilak «lehenbaitlehen baztertzeko premia» nabarmendu dute «beraien gorputzak eta determinazioa arma bakartzat» ekintzan parte hartu duten militanteek.\nErrusian dituen inbertsioak etetearekin batera, TotalEnergies multinazionalak mundu zabalean garatzen dituen egitasmoak Uganda zeharkatuko duen EACOP oliodukto erraldoia edo gas naturala ustiatzeko Mozanbiquen martxan eman duen LNG proiektua gelditu behar dituela defendatu dute klimaren aldeko mugimenduaren ekintzaileek.\nMugimenduak salatu duenez «TotalEnergies konpainiak garatzen duen estrategia arriskutsua da klima, bakea eta giza eskubideen ikuspuntuetatik» eta deitoratu du Emmanuel Macronen Gobernuak bere enpresa jarduera gero eta gehiago zabaldu dezan eskaintzen dion sostengua.\nFrantses Poliziak hsia ezarri du eta manifestariak kanporatzeko gas negar-egilea baliatu duela agerian jarri du bere Twitter kontuaren bidez Greenpeace France elkarteak.\nEra berean sare sozialen bidez zabalduriko beste hainbat bideoei esker poliziek kazetarien lana oztopatu dutela, beti ere ekintzailengana hurbiltzea saihestu nahian, agerian gelditu da.\nTotalEnergies reparte cheques un día antes de anunciar cifra récord de beneficios


2.- MUGIMENDU ABERTZALEAREN HELBURU KOMUNAK\n2.2.- Mundu abertzaleko errealitate anizkoiaren aurrean abertzale guztiok zer hauek onartu behar ditugu: autogobernua lortzeko burrukan formulazio eta estrategia ezberdinak ematea, erritmo ezberdinak aurrikustea, eta prozesua eta azken emaitza bera ere era diferentean bistaratzea.\nBaina zoritxarrez azken urteetako esperientzia erakusten ari zaigu elkarrekin egin beharreko lan honek behin eta berriz egiten duela topo zailtasun gutti justifikagarriekin.\n2.4.- Gure ustez, bada, gogoeta bat ireki beharra dago mugimendu abertzalea osatzen duten taldeen egoera eta jokabideei buruz.\nErakunde abertzaleek, EEAn behintzat duten hautesmaila altua eta gizarte- ezarerra garrantzitsua antzu bihurtzen dira sarri elkarren neutralizazio sistematikoaren ondorioz.\n2.5.- Bestalde gure artean nazio askapenerako bide moduan burruka armatua praktikatzen duen erakunde bat dago.\n2.6.- Burruka armatuak gatazkaren absolutizazio-logika propioa ezartzera darama eta ondorioz etsaitzat hartzen du eta aurreko luebakian jartzen bere planteiamenduekin ados ez dagoen guztia bidezkotzat joz edozein bitarteko eta erabide.\nGuzti honen ondorenak honako hauek dira: apurketa sakon bat dagoela mundu abertzalearen beraren baitan, eta bizitzaren eta pertsonen errespetuan tolerantzian, zintzotasunean, elkarrizketan eta lankidetasunean oinarritu beharreko elkarbizitzaren narriadura.\nEra honetan hainbat energia eta giza baliabide garrantzitsu, aitzindaritza militarretik markatutako dinamika betetzeko erabiltzen dira.\n2.8.- Esan daiteke, bada, burruka armatuaren iraunkortasunak era oso negatiboan eragiten duela nazio-burrukaren osotasunean.\n2.9.- Testuinguru honetan, euskal erakunde politikoak eurak ere, mugimendu abertzaleko sektore batek hauen legitimotasuna bera ere eztabaidan jartzen du, gizarte-parteharmena gehituta baino konpentsatu ezin den desgaste-prozesu bati lotuta daude.\n2.10- Ekintza politikoaren helburu eta lehentasunak finkatzeko orduan ELAk, euskal hiritarrek garregun jasaten dituzten arazo ekonomiko eta sozialak jotzen ditu preminazkoentzat.\nEnpleguaren etengabeko suntsidurak, belaunaldi berriek lan munduan sartzeko dituzten eragozpenak, lanbide eta bizi perspektibarik eza, gure ingurugiro hurbilenaren zati handi batek jasaten duen narriadura, txirotasun eta baztertze hazkorrak, e.a., guztion saiamen eta esfortzurik handiena eskatzen duten arazoak dira.\nGure gaurregungo nazio-errealitateak bizi dituen arazo kilikatzaileak abordatzeko politika abertzaleak dituen zirtizarta, seriotasun eta efikaziak baldintzatuko dute euskal gizartearen gehiengoa osakide sentitzen deneko herri-mota eraikitzeko proiektuaren bideragarritasuna.


Joan den Apirilaren 24-an Gernikan jalki nuen ateraldi batek du txosten honen errua. Eta Aita Villasantek. [I]\nGernikako mahai-inguru hartan zer hau ere galdetu zidaten: Euskal arte eta kulturaren berreskuratzean poesiak izan duen zeregina.\nBernat Detxepareren Sautrelarekin eman nion erantzunari hasera:\n"O Heuskara, lauda ezak Garaziko herria,\nZeren hantik ukhen baituk behar duyan tronuya.\nLehenago hi baitintzan lengoajetan azkena,\nOrai aldiz izanen iz orotako lehena!". Eta abar.\nBere inguruko, bere herriko eta bere bihotzeko giza antsien oiartzun eta ahots dela poeta, esan nuen. Gure kasuan, euskaltasunaren kontzientzia dela poeta, esan nuen. Euskal gizarteak sortu duen ororen defendatzaile dela poeta.\nArestiren desafioa aipatu nuen: "Nere aitaren etxea defendituko dut". (Harri eta Herri, bigarren partea, B letra). Eta beste norbaiten deadar hau:\n"Ibarrera, azkar ibarrera,\nitotzen ari bait da\neuskaldun arima". [II]\nEta baina poeta-poesien lana euskal ondasun ororen berreskuratze zereginaren ekintza zabalaren barrutan kokatu nuen, euskal arazoan diharduten mugimendu guztiekiko dependentziatan jarriz poesiaren zeregina. Baina orduan, batez ere zera hau nabarmendu nuen: euskara kultur arlo guztietan lantzen ari direnen laguntza pare gabea; horiek direlako bereiziki poetaren oinharrizko tresnaren fabrikatzaile. Eta une hontan atera zitzaidan honako hau: "Itxura baten poesiaz hain kanpotiko zientzia hizkera lantzen ari diren gizonak nahi ditut goraipa. Ezin esan halako gusto handiz irakurtzen ari naizen azken poesia Natur Zientziak, Teknologia eta Holandako Kristau Bidea da, espresio bide berri eta zabalak eskaintzen dizkidatelako, eta hitzaren ulerkuntza eta ikuspegi zehatz eta funtsezkoa damaidatelako".\nEta hemen dator Aita Villasanteren errua: Ateraldi hau zehatzagotuz txosten bat idazteko eta idazteko itogin aspergarria. Hitzaren arazoa oinharrizkoa duela poetak, esan dut. Eta nork ez du oinharrizko?, galdetuko didazute. Gaurko errealitate zientziazko, kulturazko, politikazko, ekonomiazko eta gainerako "azko" asko ta asko euskaraz eman nahi dituenak ez al du euskarazko terminologiaren beharra behinen behinengoa? Baina poetak beste inork baino gehiago behar duela hitza erantzungo dut nik. Hitz material eta brutoa espiritu mailako esanguratan eraiki behar duelako poetak.\nEz nator, beraz, Paulo Agirrebalzategik Natur Zientziak liburuaren atari ederrean "euskarak landu gabea duela oraindik zientzia hizkuntza" baieztu ondoren jarri duen honekin, alegia, "honek ez du zerikusirik bertsolarien edo olerkarien ez eta saiolarien hizkuntzarekin" (Natur Zientziak, XXXV. horr.). Nola esan zenezake horrelakorik, Paulo? Eta bertsolariek, olerkariek eta saiolariek euren esankizunen neurriak arlo berriz zehar zabaldu nahi baldin badituzte, zer? Ez al dira jakintzara heltzeko eta jakintzari heltzeko eskubidedun gizon? Hala orain arteko euskararen eta euskaraz landu-gaien mugabarrutan bizitzera baino hiltzera behartu nahi al dituzu, lehengo "puzu [sic] sakon eta ilunetik" betiko "ur gazi bat nekez" atera ta atera? Ez al duzu uste bertsolariek, olerkariek eta saiolariek oraingo "erreka laister baina pobre" honetatik, eurak ere "ur geza" atera nahi lezaketenik lasai? Eta azken baten, guztion arteko hauzolan nahasian ez bada, nola heldu gindezke "gure oinordekoek ur gozo bat oparo atera-ahal dezaketen "euskara itsaso urdin eta zabala" kreatzera? (Ikus G. Arestiren Euskal Harria 1968, 51 horr.). Nik olerkari [sic] izenean erantzungo dizut eta esango: Nork mugatu behar dio gairik poetari? Nork ezarri behar dio halako edo bestelako hizkuntza mailarik? Norena da hizkuntza osoa poetarena ezik? Hara, Paulo, entzun iezadazu hau:\nHizkuntza, gizonaren kanpoko nahiz barruko errealitate guztiak izendatzeko eta adierazteko gauza denean, hizkuntza horrek poetaren lehendabiziko premiari baino ez dio oraindik erantzun, une hontan hizkuntza, bere esanahi zehatz eta guzti, abiapuntutasunezko materia geldi dugu oraindik. Oraintxe iritsi da poeta poesia eraikitzeko lehen materiale multzora. Hemendik aurrerakoa du poetak bere lankizuna. Hor du hitza -hiztegia, hizkuntza-, bere esanahiz, bere abiapuntutasunez; eta hartzen du eta eragiten hasten zaio: hitzari bere oinharri materialaren gainean eragiten; hitzaren islak estudiatzen, hitzaren hitzarekiko erlazio berriak aurkitzen, hitzaren nahikizun eta iradokizun berriak kreatzen, hitzaren errealtasunari idealismo dimentsioa ematen. Hitzari asmo berriak inguratzea da poetaren eginkizun, hitza bere pasibotasunetik ateraz, haren esanahi materiala neurri berriz aberastea.\nberba pillo bategaz\nikutu zindudan". (Elorri, 31. horr.)\nBaina berbarik ez badauka, zegaz behar dio poetak ezeri ikutu? Nola behar du plasmatu gauzen izenak baino harutzago dagoen zergauzen onura? Nola atzeman hitzaren jirabira ta gordelekutan bizi den iratxo jakintsu eta miragarria?\n"Neure hitzaren billa\n—ez gauzetan, ez jakintzan—,\nneure hitzaren billa\nEz-bai utsa dan arnas bat\nzerak doi aitatzekoa,\nberba mugarik bakoa\nnai dot: gomuta zaarrek\nItzaren oiartzun sorra\nkili arin aura.\nEz ipuirik. Doi-doi zera:\nEz irudi, aaztutako\npozen miña baiño.\nLotu bako berba nai dot:\nsoiñu galdu bat lakoa;\nedo kolore pintatu bako\ndan ez dan-ezkoa". (Elorri, 24. horr.)\nBaina gauzen izenetan behar du poetak aurkitu bere hitzaren oinharria; jakintzako terminologian aurkitu behar du bere hitzaren funtsa; hitzaren muina eta hotsa behar ditu lehenengo ta behin, inondiko "oiartzun sorrik" nahi baldin badu sortu; hitz ondo inguratu ta trinkoa behar du "ez-bai" ta lurrun besterik ez litekeen hitzik begitandu arazi nahi baldin badu; hitzaren bolumena behar du "era bako itzal" hura sortu nahi baldin badu; hitz ongi finkatu ta zehatza behar du "lotu bako berba" haren lehen erreferentzia-puntu bezala; hitzaren soinu erreala behar du beste "soinu halakoa" sortu nahi baldin badu; hitzaren usain materiazkoa behar du "usain askatu" hura aditzera emateko; sakonki markatutako hitza behar du "kolore pintatu bako dan ez dan-ezko" hura iruditzera emateko.\nEZINAK deitu neure karpetetako batetan hauxe aurkitu dut: [III]\n"Momentu honetan jaio naz\nUrre ontzaren lekuan\nipini deuste eskuan;\nzoraldi hontan erregalurik\nederrena dot munduan.\nAbioiak nau harritzen,\nta, aztorapen hau\nhitzez nahi dot muntatu,\nhala nola dituen makinok\npiezaz pieza osatu\nIgotzen, jaisten begiratzen dot\nurruti galtzen ikusten,\nta, hurbildik sortzen deusten zirrarak, zirriz,\nidaztera nau behartzen.\nTa, badihardut; jadanik\noso luzaro dihardut\nbizkor honen berri\ninola ezin emanez.\nEta aspertzen ari naiz,\nbanoa gogait eginez,\nairenautika hitzik ez baidot\nnahi neuken airepoeman.\nGauzaeza naz, diñot. Eta helizeak zalapartan\nmugituz ikusten ditut.\nGauzaeza naz, diñot. Eta zarata gorgarriz gortzen nabe motoreek,\neta haize bero eta indartsuz atzerantz bultzatzen nau tututatik darien dar-dartak.\nAirenautika textua zabaldu dot.\nAirenautika textua hitxi [sic] dot.\nErdarak ez deust balio.\nAurrean dodan dinamika irensteari dihardutsat oraindik horraitio.\nMugimenduaren arima fisikoa\nEder-esten dot lilluraz.\nDespegeak txunditzen nau:\nfisikako legeak ekilibratu dituen\naziertu berebiziko ta justuak.\nBaina euskarak ere ez deust balio,\nez deust modurik, ez erresorte-tresnarik\nmekanikatik iatordan harridura honen despegerako.\nHitz elastikuak behar geunkez,\nabioien igotzea posibletzen daben\nabiagailu hoien antzeko izenak behar geunkez\neuskarak eta biok hemen\niluntzeko hamarrak alde eder hontan\nairezirrara hau eraikitzeko nahi neuken airepoeman".\nGero honen ondoren beste hau ere Ezinak karpetan ageri da:\n"Hagiñak urten eusten,\nberbeak ez eustan urten.\nBizarrak urten eustan,\nHasi jat ulea jausten,\nbaiña ta berbarik ez jat\noraindik hasi urteten.\nBerbeak ezin deust urten\nezin deust-eta urten.\nhil ere egingo naz\nberbeak urten baiño lehen".\nUda batez Madrilen liburuan nahiko erabilia dut hitzaren gai hau. Honela diotsat Juan Mari Lekuonari: "Luzaroko lana nuke oraindik Madrilek agertu zidan guztia hitzetan taxutzea. Ez da erraza ikuskari ta sentikarien hitzetan urtzea" (4. horr.). "Badakizu inondik ere hitzetik hortzerako kazetaritzaz ari ez natzaizuna. Beste idazjenero hartaz dihardutsut. Ez noski gaia hitzaren bidez eraiki ohi duen literatur mota hartaz, hitza gaiaren bidez eraiki nahi lizukeen hartaz baino. Nik nahi dudana badakizu: Hitza egin ikuskari, gertakari ta sentikarien nagusi, hitzaren pean jarri gaia, gaiak hitzari zerbi diezaiola egin. Basaokanak goian ageri dira oraindik, izpiritua ez zaie oraindik jabe egin, ez ditu oraindik azpitan hartu. Oraindik ez zait ondu Madrilen bildutako basaokan ta gindaz bete nuen ontzirik" (5. horr.). Ez nijoa orain hitzari buruz Uda batez Madrilen idatzirik ditudanak kopiatzera. Arazoa hemen zera da: Edozein literatur kreakuntzatarako edotariko hitzak behar ditugula, eta edotariko jakintza gaiak ari zaizkigula heltzen euskaraz. Eta hemen bai, Paulo, goratu behar dutala zuek, Elhuyar-ek eta bestek ari duzuten lana, euskararentzat lurberriak urratzen ari bait zarete. Orain artean euskaraz erabili ez diren eta ezin erabili izan diren gaien erabilpena posibletzen bait duzue. Inguruan bizi dugun errealitatearen euskarazko espresapena bait damaiguzute, euskarazko "itsaso urdin eta zabala" gero ta hurbilagotik posibletuz. Hizkuntzaren poeta deitzen zaituztet nik, zientzia hizkeraren bidez hizkuntza aberasten ari zaretelako, eta zientziarekin batera hzkuntzaren erabilpena irakasten diguzutelako. Hizkuntzaren udaberri baten jarri gaitu gertakizun honek. Hitzen jaiotza oparo baten ernebehar bizkorra bizi dugu fisikan, kimikan, geografian, astronomian, meterologian, mineralogian; landare, animalia to gizoni buruzko hitzen jaiotza; anatomia, fisiologia, medizina, komertzio ta industria-hitzen jaiotza. Baina ez hitzen jaiotza hutsa, baita hizkera baten jaiotza ere. Jaiotza oro poesia da ostera. Horregatik nire alaitasuna Natur Zientziak eta Teknologia-ta euskaraz irakurtzean. Horregatik deitu nien poesia ere, poesiaren lehen oinharri bait dira eta poesia eraikitzeko gai eder. Beren esanahiz eta asmoz datoz jendearengana, idazlearengana. Poetarengana heltzean, eskuztatu egingo ditu poetak, ingurumena begiratuko die poetak, apur bat zoro bihurtuko ditu poetak, apur bat argitu egingo ditu eta pitin bat ilunduko, errealismuz nabarmenduko ditu puska bat eta idealismuz beste puska bat; egunoroko jantzi arrunta kendu eta asmo berriz jantziko ditu poetak. Bitartean hitzaren sortzaileak ditut poeta, eta euskaraz landutako gai berri oro poesia.\nEdozein gaiez ari den idazlek behar du eskuartean hitza; oraindik eskuartenago behar du hitza literaturlariak; areago oraindik poetak. "Ezin daiteke ibil une bakoitzean esankizunen adierazpide materialaren bila, hitz bakoitza sortu beharrez idaztaldi bakoitzean; jadanik erabakia behar luke hitzaren gorabehera hori eta ez luke formaren arazoa besterik hartu behar. Formaren arazoz aurrekoa, hizkuntza materiala, ondo berea behar luke idazleak eta soroaren lana besterik ez luke egin behar, erraiak asebeterik dituen iturri kantari ta kontariarena. Hazia barruan duen soroari bezala, ura erraietan duen iturriari bezala, hitzak berez berez irten behar lioke idazleari, nahiz eta nekez, berez; gutxienik bederatzi hilabetetan osatua ta ondua, paperera orduko bere ahotsaren jabe duelarik hitz bakoitza; eta ez familia gehitu nahi duen bakoitzeko haurra inondik ekarri beharrez, semetzat hartu beharrez, bataiatu beharrez, ekanduko ez ote zaion betiko beldurrez" (Udaz batez Madrilen, 76-77 horr.).\nHorregatik dihardut hain gustora zientzi hiztegi eta textuliburuok irakurtzen, hizkuntza irakasten didatelako, hiztegia ugaltzen didatelako, hizkuntza pertsonal eta poetikoa sortzeko zeri heldu gehiago eskaintzen didatelako. Biharko poeten —itsas urdin eta zabaletiko— kruzero ta joanetorrietarako ontzi moderno ta handi egiten ikusten dut euskara. Idatz ditzagun ontzi horren bandera zabaletan zabal Bernat Detxeparen Sautrelako profezia ta berri onezko hitzok:\n"Heuskaldun den gizon orok altxa beza buruya,\nEzi huyen lengoajia izanen da floria.\nPrintze eta iaun handiek orok haren galdia".\nNik berriz orduan ahal izango ditut esan Madrileko Plaza Mayor-en idatzi nahiko nituenak, Barajas-eko aireportukoak-eta. Orduz gero ostera ezingo dut jadanik berriro idatzi honelakorik: "Arkitektura, mekanika, komertzio-andana-andanadak begitan. Ikuskizun berri ta miragarriak begitan. Kalea begitan, hiria, makropolia, eta hitzik ez". Orduz gero ezingo dut jadanik egiaz esan: "Ikuskizun eta bizikizun berriz azaldu zaidan hiriarentzat ez dut hiztegirik". Jadanik orduan\n"Zergauza bakoitzarentzat izen bana dukegunean,\ngauza bakoitzaren izena dakikegunean,\nbizitzako gauza bakoitzaren izena nota huts baino\nakorde bete dakikegunean,\ngure begiok dakuskiguketena,\ngure belarrioz datorkigukeena,\nadimena uki diezagukeen ororentzat\nhitz zehatzak dituzkegunean,\nerrealitatez eta hitzez jabe gaitezkeenean,\norduan ez dukegu eragozpenik izanen\nhitzezko paradisu bat sortzeko.\nBitartean paradisurik ez dago,\nbitartean eginberri gara,\noraindik ez dakigu gauzen izenik.\nBesakozkor handiak ditugu\nbaina ez dakigu gauzen izenik,\nsoldaduzka egina dugu\nunibertsitatean titulatuak gara\nezkondu ere egin ginen eta familia hazi\njakin usteko pausoz ari gara\nbaina ez dakigu gauzen izenik.\nGauzei izenik ezarri aurreko\nlehen-garaitan gara oraindik.\nZazpi urteko izpiritu bizitza\nbizi dugu oraindik.\nJuxtu ohartzen gara geure buruz\njuxtu geure buruaren erantzukizunez.\nZazpi urteko gara\neta errealitate ikaragarri handi eta ugari eta\naspaldiko baten erdian bizi gara\neta ez diogu ezarri izenik,\nez diogu asmatu izenik,\nta ez dakigu.\nErrealitateak itotzen gaitu gauzaz,\nEdotariko teoriaz, sorketaz, aurrerapenez,\nbaina guk ez dakigu direnok zehazten\nxehapenezko hitzez, eta\ngutxi gora behera mintzatzen gara\ngorabehera gutxi duenez,\nez baitakigu gauzen izenik,\n(Uda batez Madrilen, 66-67. horr.)\nGaia 1: Poesia\nAzpi-gaia: Idazlea: Hitza


Espainiako zenbait unibertsitatetako zientzialariek goi-mailako haritz antzeko bat aurkitu dute | Consumer\nEspainiako zenbait unibertsitatetako zientzialariek goi-mailako haritz antzeko bat aurkitu dute\nUrtetan uste izan zen Quercus orocantábrikoa edo haritz kantauriarra bi espezieren nahasketa genetikoa zela\n20 metroko altueraraino iristen da “Quercus orocantábrica-ra” edo haritz kantauriarrera. Leon, Oviedo eta Madrilgo Complutense unibertsitateetako ikertzaileek aurkitu duten haritz antzeko bat da, eta Charles Darwinek bilakaera naturalari buruz dituen teoriak berresten ditu. Bi hamarkadatan, Unibertsitate Konplutentseko Salvador Rivas-Martínezek, Oviedoko Tomás Díazek eta Leongo Ángel Penasek eta Félix Llamasek beste bi espezieren hibridoa besterik ez zirudiena ikertu dute: “Quercus robur” edo carbayu arrunta eta “Quercus petraea” edo roble albar. Dokumentatu ziren lehen aleak, ia beti 1.800 metrotik gorako altueretan, bi gurasoen arteko erdibidean zeuden ezaugarriak zituzten, baina haien interes botanikoa ez zen beste bitxikeria batzuena baino handiagoa; landare-hibridazio horiek ugaltzeko gai ez diren ale bakarrak sortzen dituzte, eta, beraz, ez dira lehenengo belaunalditik igarotzen.\nHala, urte askoan, bi espezieren nahasketa genetikoa zirudien haritz kantauriarrak. Are gehiago, "Quercus rosacea" edo haritz arrosa deitu zioten. Baina gailur altuetan ezustekoa sortu zen. Botanikariek, aldian behin, aurkitzen joan ziren hibridoak aztertzen zituzten, beti ere carbayu arrunta eta haritz kandugabea habitat berean zeuden lekuetan, baina laginak biltzeko kanpainetan fenomeno berezi batzuk aurkitu zituzten: Muniellosko natur erreserbako leku batzuetan, Ourenseko mendi batzuetan eta Zamorako Sanabriako mendigune menditsuetan, haritzezko populazio handiak aurkitu zizkioten. Eta ez du hurbileko harremanik Carbayu arrunteko edo haritz albarreko basoekin. Fenomenoa, egia esan, bitxia zen, haritz kantauriarrari egozten zitzaion ugaltzeko ezintasuna ez zetorrelako bat bere ustezko gurasoengandik urruntasunarekin, bai egungoekin, bai iraganean dokumentatutakoekin. Hala, zientzialariak hasi ziren kontuan hartzen haritz kantauriarra ez zela soilik hibrido bat, baizik eta haritz horrek mutazio genetiko bat izan zezakeela ugaltzeko.\nBerriro hasi ziren ikerketak, eta zailtasun gehiago izan zituzten. Garai batean, aztertutako zuhaitzak hibridoak zirela ondo zekiten lekuetan, aleen laginak agertzen hasi ziren, eta, azkenean, barietate berri bat zegoela egiaztatu zuten. Beste zailtasun bat zen, denbora luzez, egungo GPSa izan gabe markatutako aleetara itzultze hutsak buruhauste larriak eragiten zituela.\nHala eta guztiz ere, 5.000 ale inguru aztertu ondoren, horietako askotan enbrioidun ezkurrak eta ernaltzeko gaitasuna duten polen-aleak aurkitu ziren. Horregatik, “Quercus orocantabrica” genetika-lerro berri bat da, bere arbasoetatik independentea.\nharitz Kantauri itsasoa montaña-eu


Ez oroimenik, ez historikorik • ZUZEU\nEz oroimenik, ez historikorik\nEz oroimenik, ez historikorik –\nXabier Kerexetak argitaratua, Kalegoi atarian.\nZuek nola esango zenukete euskaraz “memoria histórica”? Historikoak ez du misteriorik, baina memoria… Nik “oroimen” darabilt oraingoan, oroitzeko ahalmenaz aritu nahi dudalako. Aurtengo samartzialetan facebookeko lagun batek honako hau argudiatzen zuen, “betiko” (horra hitz antihistorikoa!) edo “tradizional” (praktikan aurrekoa bezain antihistorikoa) deitu alardearen alde, “memoria histórica” delakoaren zaindari delakoan. XXI. mendearen atarian sortutako ekitaldi pribatu baztertzaile batek irundar guztien memoria historikoa gorde?\nNik galdetu nion, lokalismoari men, “mantxurriano” edo “agota” deitutakoak ere baztertzeko erabiliko ote lukeen halako argudioa. Gaia mamitsua da, gero; baina gaurkoan erpin zehatz bati ekingo diot. Izan ere, facebokeeko beste lagun batek, Gari Garaialdek, argazki oso esanguratsua argitaratu du, eta oso komentario egokiekin. Hona hemen argazkia.\n(Gari Garaialde / BostokPhoto).\nIrungo Alarde Parekidea baino gazteagoak diren neskatxa horiek zer nolako oroimen historikoa dute alardeaz, adinkideei bizkar emateko? Facebookeko beste lagun emakumezko adintsu batek oraindik orain hizpide dakar duela 22 urte berak pairatu omen zuen erasoa, laidotua eta iraindua sentitu zelako emakume soldaduak kalean ikusita. Tira, luze-zabal mintza gintezke horretaz ere… baina gaztetxoek?\nArizkungo plazan ez dute beti dantza egin nahi zuten guztiek. Esker mile, Elurre edo dagokiona.\nBaztanen, mutil dantzak pribatizatu dituzten baztertzaileek argudiatzen dute -gehienetan erdaraz-, euskal hitzek argi eta garbi diotela: “mutil” edo “gizon” eta “dantza”. Mutil edo gizon, orain ez naiz horretaz arituko, aukera egon badago ere. Kontua da emakume bat tartekatuz gero musika eten egiten dutela. Hara, begira! Hain zuzen ere agotak tartekatzen zirenean bezalaxe. Zeren eta XX. mendean sortu baztandar tradizionalistek, nahita edo nahi gabe, jakinaren gainean edo oharkabean, ezkutatu egiten baitute XIX. mendean sortuek bazekitena: hangoak ez dira “mutil dantzak”, “Baztango mutil dantzak” baizik. Baztanen “Baztango” ez baitzen lokatibo hutsa. “Bezinoek” agotak ez zituzten baztandartzat hartzen, han sortuagatik, haien gurasoak, gurasoen gurasoen gurasoen gurasoen… gurasoak han sortuagatik. Gaur egun gogorra eta ulertezina egiten bazaigu ere, halaxe zen. Hura ere aldatu zen arte, jakina. Hain azkar eta sakon aldatu ezen orain tradizioaren ustezko maitaleek ahantzia baitute, omen.\nEmakumearen egitekoa kantinerarenera mugatzen duten eta, antza, beren buruarentzat desio duten irundar emakume gazteek ez dute oroimenik, ez eta gure historiaren jakintzarik ere. Ez baitute bizitu -eta etxean ez omen diete kontatu- kantinerei buruz esaten zirenak, ez preseski goxoak, eta zer nolako lanak izaten ziren paper hura jokatu nahi zuten emakumeak bilatzeko. Egia esan, nik ere ez dut hori ezagutu; baina aitari sarritan entzunak nizkion holako kontuak, harentzat barregarriak, batez ere kantineraren figura nolako protagonismoa hartzen ari zen ikusita. Eta hori, bera 1995ean hil zela. Zein da, bada, orain iraunarazi behar omen den oroimen historikoa?\n1909an “El eco de Irun” aldizkarian argitaratua.\nHorixe da memoria, oroitzapenez edota aurreko belaunaldikoengandik ikasitakoa. Idoia Estornesek duela gutxi idatzi du memoria flako eta faltsuaren kontra eta -zorrotz jorratuz gero- aspergarri baina zientifikora hurbiltzen den historiaren alde. Adibidez, oroimenaz ez baina historiaz ari garela, galdera hauxe dateke: noiz pasa ziren Bidasoaldeko kantinerak eskopeta eramatetik abanikoa eramatera? Alde ederra, eskuan bata ala bestea eramatea! Hala eta guztiz ere, memoria historikoa adoratzen omen duen eskualdean inor ez da ahalegindu, nik dakidala, baitezpadako kinka historiko hori argitzen, nahiz eta emetasunari buruzko pertzepzioa arras desberdina islatu bata ala bestea eramateak.\nHistoria magistra vitae zioen klasiko hark. Historialaria naizen aldetik, iragana ikertzeak gaur egungoaz gogoeta egiteko balio dit. Pentsamolde mitikoan, ordea, denboraren poderioz errealitatea aldatzen delako ideia ez da existitzen, jatorri bat izaten da, eta gero egunerokoa, eta tarteak ez omen du gurekin zerikusirik. Begiratu, bestegatik ez bada ere jakin-min sinpatikoz, tradizionalistek batere lotsarik gabe dokumentatzen dituztela kantineren aldaerak, ebidentziak inolako gogoeta egitera ez daramatzan arren.\nPortzierto, Baztango mutil dantzetan musikeroak bai izaten zirela agotak, garai batean musika jotzea “ofizio vil” zelako. Hori ere aldatu da, baina ez omen da inor horretaz oroitzen.\nGure amoña baztandarrak esaten zuen bezala: holaxeko kontuak, ernatzeko tontuak.\nEz oroimenik, ez historikorik Ez oroimenik, ez historikorik Ez oroimenik\nBaztango mutil dantzak, emakumea, historia, Irungo alardea, tradizioa\nIraultza, gazteak eta zaharrak\n[Zinema Euskaraz] Itsasontziak. Erreskatean!\nZer duzu buruan “Ez oroimenik, ez historikorik”-ri buruz\nTtuku-ttuku 2018-07-27 21:21\nEderra! Ideia bikaina agoteak ekartzea, mutil-dantza ez dela gehiago mutil-dantza izanen justifikatzeko. Mariano Izetak esku zarta azkarrak eginen lituzke!\nBertze okurrentzia bat proposatzen dizuet gure ohiturak salbatzera heldu zareten asteburuko iraultzaileoi: hemendik goitik ezpatadantza bananekin egitea. Iraganean ez bezala jende baketsua gara euskaldunok gaur eta lanabes heteropatriarkal horrek izaera berria zikintzen du. Egon bizkor!


Hasiera>Albisteak>TCC IRUÑEAREN ‘TEAMING’ EKIMENAK OSASUNA ARDATZ DUTEN NAFARROAKO BESTE BI PROIEKTU BABESTU DITU 3.000 EUROREKIN\nDuela hiru urte hasi zen TCC Iruñearen ‘Teaming’ ekimena proiektuak babesten konpainiako langileen erdien nominetako euro bateko mikro-dohaintzen bitartez. TCC Iruñearen ekarpena gehitu behar zaio horri, ekimenean parte hartzen duen enplegatu bakoitzak emandako euro bakoitzeko beste euro bat ematen baitu.\nOrain beste bi elkarteren txanda da (TCC Iruñearen ‘Teaming’ ekimenaren babesa jasoko duten zazpigarrena eta zortzigarrena). Aurreko seiak bezala Nafarroakoak eta osasun-arlokoak dira, eta bildutako 3.000 euroak banatuko dituzte bien artean.\nHala, 1.500 euro ‘GERNA elkartea’-ri eman zaizkio gaixotasun arraroen laguntza terapeutikorako. Elkartearen helburua bere bazkideen, senitartekoen eta zaintzaileen bizi-kalitatea sustatzea da, haien gaitasun kognitiboak eta funtzionalak, autonomia eta autoestimua indartuz.\nTxekea entregatzeko ekitaldi sinbolikoa gaur goizean egin da TCC-ren instalazioetan. GERNAko presidenteak onartu du laguntza horri esker “elkarteko kideen terapiak egiten ari direla”. Ondoren, bideo labur bat proiektatu da, Gerna elkartearen lana azalduz.\nGERNA elkartea dagoeneko diagnostikatuta edo diagnostikatzeko bidean dauden gaixotasun arraroren batek erasandako pertsonek eta familiek osatutako talde bat da. Gaixotasun arraroak dituzten pertsona eta familien kolektiboa elkartzeko premiatik sortu zen, haien premia komunak bistaratzeko eta haien bizi-itxaropena eta -kalitatea hobetzeko soluzioak proposatuz. Elkartearen helburua pertsona eta familien talde bat osatzea da, guztiak ordezkatzen dituena, emateko eta jasotzeko, arazoak partekatzeko, soluzioak proposatzeko eta Gaixotasun Arraro batekin bizitzeko behar den indarra hartzeko gune bat sortuz.\nBestalde, Nafarroako Autismo Elkarteak (ANA) ere TCC Iruñearen ‘Teaming’ ekarpenak emandako beste 1.500 euro jaso zituen autismoa duten haur eta gazteentzako banakako interbentzio terapeutikodun udako eskola bat garatzeko. Udako eskola horretan denbora egongo da terapiarako, aisiarako, inklusiorako, ikaskuntzarako, prestakuntzarako eta, batik bat, dibertsiorako. Elkarteak egiten duen lana gaur proiektatu den bideo batean aurkeztu da.\nAmaya Áriz, Nafarroako Autismo Elkarteko (ANA) presidenteak nabarmendu zuen “proiektu aitzindaria dela Europan eta duela zazpi urte hasi zirela ia 120 boluntariorekin eta 20 psikologorekin” eta proiektuan “autismoa duten pertsonen autonomia sustatzen duten eta haien gaitasunak sendotzen dituzten jarduerak” egiten direla. Horrez gain esan zuen “eskerrak eman nahi dizkiegu TCC Iruñeko langileei eta enpresari berari eman diguten laguntzagatik”.\nNafarroako Autismo Elkartea (ANA) autismoak erasandako haurren guraso-talde batek 2012ko urtarrilean Iruñean sortutako irabazi asmorik gabeko talde bat da. Autismoa, Autismoaren Espektroaren nahasmenduak, Garapenaren Nahasmenduak, Asperger eta Autismoaren espektroaren barruko sintomatologiaren nahasmenduak dituzten pertsonen eta horien familien ongizatea sustatzea du xede, Autismoa duten pertsonen trebetasun pertsonalak eta sozialak ahal den heinean hobetuz. Baita haien burujabetasun pertsonala sustatzea eta haiek gizartean txertatzea eta gurasoak, senitartekoak, profesionalak eta, oro har, gizartea Autismoaren inguruan prestatzea ere.\n12.000 euro osasun-proiektuetarako\nBi ekarpen horiekin (zazpigarrena eta zortzigarrena hiru urtetan), TCC Iruñearen ‘Teaming’ ekimenak dagoeneko 12.000 euro eman ditu dohaintzan. Síndrome de Dravet fundazioa izan zen lehena halako laguntzak jasotzen, 1.500 euro jaso baitzituen 2017ko otsailean; izan ere, huraxe izan zen TCC-ko langile parte-hartzaileek boto gehien emandako proiektua. Handik hilabete gutxira, 1.500 euroko beste txeke bat eman zuen TCC-ko ‘Teaming’ ekimenak, Eunate elkarteari zehazki.\n2018an beste lau proiekturen txanda izan zen, bakoitzarentzako 1.500 eurorekin: ‘Ayudamos a Nerea-Nereari Laguntzen’ eta ADHI, ADELA eta ADACEN elkarteen txanda.\nKontuan izan behar da Teaming ekimen soziala dela eta ekimen horren bidez, euro bateko mikro-dohaintzak biltzen direla nominaren bitartez gizarte-proiektu bati laguntzeko; urtero aukeratzen da proiektu berri bat ekimenarekin bat egin duten enpresako pertsona guztiek botoa emanda. Gainera, enpresak beste euro bat ematen du ekimen horrekin modu boluntarioan bat egiten duen langile bakoitzeko.


Eusko Jaurlaritzak kultura ondasun izentau ditu Baltzola eta Axlor kobak\nZemendiaren 14ko Gobernu Kontseiluan hartutako akordioa izan zan. Dimako kobak kultura ondasun izentatze horregaz, inguru osorako konserbazino mailako babesa ezarri dau eta arautu egin da zein baldintzatan egin daitekezan espeleologia eta eskaladea. Neurri horreekaz ziurtatu gura da babestuta geratuko dala ingurunea, babes-maila jakin bategaz, eta eskalada edota espeleologia moduko jarduerak, babes horregaz zelan bateratu daitekezan zehaztuten da.\nKultura ondasun hori Baltzola, Axlor eta Baltzola II kobetako interes arkeologikoko aztarnategiak osotuten dabe. Koba bakotxean aztarnategi bat dago eta lehenengo biak daukie interesik handiena. Kontserbazinoko babes-maila izentatzen jakie, Euskal Autonomia Erkidegoko arkeologian adierazgarri garrantzitsua izateagaitik eta ingurua hondatuko leukien jarduerak eragoztearren.\nBaltzola eta Axlor kobak natura ikuspegitik interes handia daukan eremuan dagoz eta euskal mitologiako kondairak be kokatu izan dira bertan.\nNeurriak eskalada eta espeleologiarako\nEremu horretan zein kasutan onartuko diran eskalada eta espeleolgia jarduerak zehaztuten da espedientean. Eskaladearen kasuan aitortzen da eskaladarako erreferentea dala Europan, baina muga eta kontuz ibilteko neurriak ipinten dira. Espeleologiaren kasuan be muga batzuk ipinten dira eta adierazoten da, berbarako, ezin dala koba barruan lo egin, ezta hormetan edo zoruetan aztarnarik ixten daben argiztapen sistemarik erabili be.


BASQUETOUR: ELKARRIZKETA SONIA PÉREZ SAILBURUARI RADIO EUSKADIN-BOULEVARD\n2020 MAIATZA 05 • COVID 19\nELKARRIZKETA SONIA PÉREZ SAILBURUARI RADIO EUSKADIN-BOULEVARD\n"\t"Bat egiteko uneak dira, elkarrekin lan egin behar dugu, sektorea kontuan izanik" azaldu du Sonia Pérez Ezquerra sailburuak "\t"Berriro ere, kontsumitzeko gogoa izango dela espero dut eta horretarako kontsumitzaileei konfiantza eman behar diegu eta laguntzeko erarik onena hemen eta orain kontsumitzea dela esan"\nTurismo, Merkataritza eta Kontsumo sailburu Sonia Pérez Ezquerrak elkarrizketa bat eskaini du Radio Euskadiko Boulevard saioan eta Covid19aren krisiaren deseskalatze- fase honetan turismo, merkataritza eta ostalaritzaren egoera aztertu du.\n“Markataritza lan eta erantzunkizunaren adibide bikaina izaten ari da, baita 0. fase honetan ere, lehen irekierekin” azaldu du sailburuak.\nHorrela, Turismo, Merkataritza eta Kontsumo sailatik eta Eusko Jaurlaritzatik martxan jarri dira, erresistentzia lehen fase batean, laguntzeko neurri ezberdinak, esaterako 1.000 milioiko abalen lerroa eta 30 milioiko funtsa “egiturak, stocka, gastuak etabar ordaintzeko”, gehienak merkataritzarako, ostalaritzarako eta turismorako.\nHonez gain, jarraitu du sailburuak, ekonomia suspertzeko bigarren fase batean kontsumorako bonoetan lantzen ari dira “gainontzeko erakundeekin lankidetzan, sektoreka eta auzoka banaketa orekatua ziurtatzeko asmoz, jarduera pixkat berreskuratzen denean, dendetan kontsumoa pizteko helburuarekin. Bat egiteko uneak dira, elkarrekin lan egin behar dugu sektorea kontua izanik”.\nHorrenbestez, sailburuak bertako kontsumoaren eta kontsumitzaileen sensibilizazioaren garrantzia azpimarratu du, behar den konfiantza eman behar baitiegu; “ ikusi dugu zer den kaleak saltokiak gabe egotea, hutsik, bizitzarik gabe; hemen eta orain kontsumitzea bizitza hori suspertzen eta berreskuratzen laguntzeko modurik hoberena da”.\nJoan-etorri turistikoei dagokienez, sailburuak azpimarratu du beharrezkoa dela “protokolo bateratuak izatea, denok elkarrekin joan behar dugu, pazientziadunak izan behar dugu eta gomendio ofizialei kasu egin behar diegu. Indargune asko ditugu berriro ere top helmuga izateko eta horixe bermatzen dute inkestek” bukatu du, “vaina ulertu behar dugu dena pixkanakako prozesu baten zati del eta prozesu horretatik pixkanaka-pixkanaka aterako garela”.


MARMARKA: 7.SAIO PRAKTIKOA (osteguna)\n7.SAIO PRAKTIKOA (osteguna)\nGaurko klase praktikoan dokumentatzaile batzuen eta dokumentatzaile ez den beste talde baten aurkezpenekin jarraitu dugu.\nBertako aurkezpenean, saio teorikoan ez bezala, azalpen praktikoago bat egin da, entzuleen parte-hartzea garrantzizkoa izanez. Lehenengo taldeak lau galderekin hasi da, haien lan prozesu guztia aipatzen zenean, nola hasiko genuke, taldeekin kontaktuan nola jarriko genuke, informazioa nola lortuko genuke, eta azkenik, aurkezpena nola egingo genuke. Pertsona batzuen erantzuna entzun eta kontrastatu eta gero, power point baten bitartez, galdera hauei haiek idatzitako erantzuna erakutsi dizkigute, kide askok esandakoarekin lotura izanez.\nBigarrenak, bere Sites-eko atal berriak erakutsi dizkigute, lan prozesuan erabilitako euskarri berriei buruz, Scoop it! bezala, hitz egin digute, eta azkenik, lehen hezkuntzako klase baterako, whatsapp erabiliz, proposatutako ariketa bat azaldu digute.\nDokumentatzaileak ziren bi talde hauekin amaitzean, dokumentatzaile ez zen taldeak eguneko azken aurkezpena egin du. Bertan, taldeko bi kideen teknografia erakutsi dizkigute, jaiotzetik orain arte bizi izandako esperientziaz eta irakaslea izateko nahien zergatiaz hitz eginez. Taldeko beste bat, teknografia egiteko berak erabilitako eta askorentzat ezezaguna den programa azaldu egin digu. Eta, azkenik, aurkezpenari amaiera emateko, laugarren kideko bideoko zati bat ikusten ari genuen bitartean, haien teknografiak egiterakoan, aztertutako berdintasunei eta desberdintasuei buruz hausnarketatxo bat egin dute.\nPublicado por Peio en 12:58


Maddalen Muguruza (Ankerkeriari Stop): “Herri honek jasan duen jazarpen politiko, polizial eta judizialaren beste adibide bat, ez dugu ulertzen nola gaur egun jarraitu ahal diren horrelakoak gertatzen” – Hala Bedi\n> Maddalen Muguruza (Ankerkeriari Stop): “Herri honek jasan duen jazarpen politiko, polizial eta judizialaren beste adibide bat, ez dugu ulertzen nola gaur egun jarraitu ahal diren horrelakoak gertatzen”\nMaddalen Muguruza (Ankerkeriari Stop): “Herri honek jasan duen jazarpen politiko, polizial eta judizialaren beste adibide bat, ez dugu ulertzen nola gaur egun jarraitu ahal diren horrelakoak gertatzen”\nAsanblada irekiak deitu dituzte Aitor Zelaia eta Galder Barbadoren auzia mahai gainera ekartzeko. Gaur, Agurain eta Amurrion.\nAitor Zelaia eta Galder Barbadoren gazte arabarren aurkako epaiketak aurrera darrai, eta laster espero da Auzitegi Gorenaren ebazpena, defentsak jarritako azken helegitearen ondoren. Horren aurrean, Ankerkeriari Stop plataformatik asanblada irekiak deitzeko hautua egin dute, gaia berriro lehen lerrora ekartzeko.\nMaddalen Muguruza Ankerkeria Stop-eko kidea izan dugu gaur Hizpidean, eta berak azaldu digu prozesua orain arte nolakoa izan den, zer espero den orain, eta ze irakurketa egiten duten epaiketa honen inguruan.\nAsanblada irekietan parte hartzera ere deitu du. Gaur, azaroak 24, bi asanblada ireki egingo dira, 19.00etan, bata Amurrion eta Agurainen bestea. Bestalde datorren astelehenean, azaroaren 29an, Gasteizen elkartzeko deia zabaldu dute, 19.00etan Judimendiko Auzo Elkartean.\nHizpidea: Maddalen Muguruza (Ankerkeriari Stop): "Herri honek jasan duen jazarpen politiko, polizial eta judizialaren beste adibide bat, ez dugu ulertzen nola gaur egun jarraitu ahal diren horrelakoak gertatzen"\n← Geopolitika-Ekonomia | Europako neoliberalismoaren barne oposizio falta eta Estatu Batuen atzera pausoak Ekialde Hurbilean.\nZortzi ahots ezagun mendiak “berdeak”, “komunalak” eta “bioanitzak” mantentzearen alde →


Rio Grande - Wikipedia, entziklopedia askea.\nEstatua Mexiko Berria\nRio Conchos (en)\nAlamito Creek (en)\nAlamosa River (en)\nChacon Creek (en)\nConejos River (en)\nCulebra Creek (en)\nRio Salado (en)\nJemez River (en)\nRed River (en)\nRio Chama (en)\nRio Hondo (en)\nRio Pueblo de Taos (en)\nRio Puerco (en)\nSan Francisco Creek (en)\nSan Ildefonso Creek (en)\nSanta Isabel Creek (en)\nSombrerillito Creek (en)\nTerlingua Creek (en)\nZacate Creek (en)\nSouth Fork Rio Grande (en)\nTrinchera Creek (en)\nSanta Fe River (en)\nMaravillas Creek (en)\nRío San Juan (Nuevo León) (en)\nGalisteo Creek (en)\nRio Grande basin (en)\nArtikulu hau Ipar Amerikako ibaiari buruzkoa da; Brasilgoa gaitzat duena beste hau da: «Rio Grande (Minas Gerais)»\nRio Grande edo Rio Bravo Ipar Amerikako ibaia da, Ameriketako Estatu Batuetako hego-ekialdea eta Mexikoko iparraldea zeharkatzen dituena. Munduko lurralde hartako bosgarrena da luzeran. 3.034 kilometro luze da, eta 607.965 kilometro koadro hartzen ditu haren arroak.\n2.1 Nazioarteko igarobideak\nAEBn Rio Grande izena ematen zaio; Mexikon, aldiz, Rio Bravo edo Rio Bravo del Norte.\nSan Juan mendietan du iturburua, Colorado estatuaren hego-mendebaldean, eta Mexikoko golkoan itsasoratzen da, delta zabal batean, Matamoros (Tamaulipas, Mexiko) eta Brownsville (Texas, Estatu Batuak) hirietatik igaro ondoren.\nMexiko Berria estatua ipar-hegoalde igaro ondoren, El Paso (Texas) eta Ciudad Juárez (Chihuahua, Mexiko) hiriak jo eta handik aurrera Estatu Batuen (Texas) eta Mexikoren (Chihuahua, Coahuila, Nuevo León eta Tamaulipas) arteko muga eratzen du, 1.995 kilometroz. Pecos (1.183 kilometro), Devils, Chama eta Puerco ibaiak dira ezkerraldeko adar nagusiak, Estatu Batuetan, eta Conchos, Salado eta San Juan ibaiak eskuinaldean, Mexiko aldean hiruak. Arroila handi sakonak eratzen ditu ertzetan. Lur behereak zeharkatzen ditu handik itsasorainoko bidean.\nUrtegi handiak antolatu dira ibai horren ibilguan zehar, igarotzen dituen lurralde idorren mesedetan (Elephant Butte, Mexiko Berria; Amistad, Falcón eta La Azúcar urtegiak, muga aldean). Albuquerque (Mexiko Berria), El Paso (Texas) eta Ciudad Juárez (Chihuahua) dira Rio Grande ibaiaren ertzeko hiri nagusiak. Ontziak ibil daiteke Matamoros hiritik aurrera, bokalean.\nNazioarteko igarobideak[aldatu | aldatu iturburu kodea]\nIbaiak zenbait nazioarteko igarobide ditu:\nTexasko El Paso eta Chihuahuako Ciudad Juárez artekoa.\nTexasko Laredo eta Tamaulipasko Nuevo Laredo artekoa;\nTexasko McAllen-Hidalgo eta Tamaulipasko Reynosa artekoa;\nTexasko Brownsville eta Tamaulipasko Matamoros artekoa;\nTexasko Del Rio eta Coahuilako Ciudad Acuña artekoa; eta,\nTexasko Eagle Pass eta Coahuilako Piedras Negras artekoa.\nRio Granderen emaria 1900-1972 bitartean neurtu zen Laredoko estazioan (Texas), ahoa baino 454 kilometro lehenago. Ibaiak 352.178 kilometro koadroko eremua drainatua du gune horretan, arro osoaren %58. Batez besteko emaria 115 m³/s da. Emari handiena irailean du (250 m³/s), eta txikiena martxoan (59 m³/s).\nRio Granderen batez besteko emariak (m³/s) Laredon neurtuak\nDatuak: 1900-1972 bitartean\nÁlvar Núñez Cabeza de Vaca espainiar itsasgizonak aztertu zituen Rio Grande ibaiaren aldeko lurrak 1536-1537 urteetan, eta Espainia Berriko Erregeorderriaren mende egon ziren XIX. mende hasiera arte. 1848an zehaztu zen Mexikoren eta Estatu Batuen arteko muga Rio Grande ibaiaren bi aldeetara, egun dagoen bezala.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/11/25 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Rio Grande Laredon, grdc.sr.unh.edu\nMultimedia: Rio Grande (river)\nMuga egiten duten ibaiak\nOrriaren azken aldaketa: 21 urria 2021, 16:14.


Lerro honeen bitartez, blog honetatik agurtzen zaituegu, opor onak desiatuz. Deskantsatu eta ikasturte barrirako indar barritu. Bueltararte ondo izan!\nIkasketa ez daualako gelako atean mugatzen\nIkasketa, gaur egun edonon gerta daiteke. Izan ere, eguneko edozein esperientzia, momentu eta leku aprobetxa daikegu zerbait ikasteko, gelan izan edo ez, ikastolan izan edo ez. Edonon eta edonoz.\nIkasturte barriko uzta\nOporrak hartu aurretik, Lauaxeta Ikastolako ikasleak, kalabaza eta bainak landatzen aritu ziran eskola ortuan. Hareen fruitua, bueltan, ikasturte barriagaz ikusi behar!


Patxitrapero: Komuneko jarioa, ala ni\nKomuneko jarioa, ala ni\nZortzi ordu (zortzi, bai, zortzi), dozena pare bat juramentu, hiru bixita iturginari honen eta haren bila, beste pare bat ferreteroari, tiradizo txiki bat bizkarrean, eta etsipenak hartuta baino loratzen ez diren parre algarak, pare bat: horra zer kostatu zaidan komuneko tazari zeukan jario txikia kentzea aste honetan bertan (astelehenetik ostegunera).\nGrazia dauka kontuak:\nKomuneko tazak oso instrumento xinplea dirudi. Ez da BMW baten motorra. Lau tuerka eta lau torloju ditu. Ur hartze eta kanporatze mekanismo erreza. Lau goma. Ba, jakizu, lagun, oraindik bertan erori ez bazera, komuneko taza, tranpa mortala izan daitekeela zuretzat.\nHain zuzen, hain mekanismo xinplea izatean dago tranparen kako nagusia: bi ordu betetzen dituzunean konpondu ezinean, etsitzeko behar izugarria sentituko dezu bapatean; eztarrian korapilo bat dezula, iturginari, jarioak kentzen profesionala dan bati deitzeko behar ikaragarria... Baina, hain mekanismo xinplea baita! Etsitzen badezu, zure burua tontotzat joko dezu, zure ingurukoen artean tontoena! (seguru zure lagun guztiek erraz lortu dutela).\nGizakiaren biziraupen ahalmenaren neurria, komuneko taza bati jarioa kentzeko saio batean neur daiteke.\nAtera gaia lagunen artean, eta harritu egingo zera guztiz: gizonezko (batipat gizonezko) bakoitzaren atzean, esperientzia traumatiko bat dago bere etxeko komuneko tazaren jario batekin.\nOraindik tokatu ez zaizulako sinisgogor zauden horrentzako, esperientzia iniziatiko hori bizitzea tokatzen zaizunerako. Bi orduko muga horretara iristen zeranean, itzul zaitez mezu honetara (bilatzaileaz baliatu), eta erabili zubi hau:\nZeozer-zeozer, bai lagunduko dizu (baina ez pentsa soluzioa danik)\n(merezi tokian gera bedi nere ondra: neuk webgune honen berririk gabe - beste inoren laguntzarik gabe, NERONEK BAKARRIK lortu nuen jarioa kentzea. Eta beste bat naiz harrez gero.)\n. Patxi en 5:37 da tarde\nJozulin 3/07/2010 7:49 da tarde\nTraper: Oso jende gutxik daki oraindik, baina mundu mailako konspirazioa dago kontu honekin. Gomazko junta horiek, esaterako, hain errezak omen direnak jartzeko... Ba, dendetan saltzen dituztenak akatsdunak dira, ez dute balio. Iturginen Mundu Erakundeak ikaratuta ditu mundu osoko ferreteriak, horrela iturginek bakarrik dituzte ondo ixten duten juntak. Bitartean zuk junta zaharra kendu eta berria jarri eta gero ohartzen zara ura galtzen jarraitzen duela...\nBa, horixe, konspirazio bat... Eh? Zer da zarata hori? Oh, ez!! Aurkitu naute, ezin dut idazten jarra............\nZu 3/08/2010 9:57 da manhã\nAizu, nahi duzunean etorri gure komuneko jarioa kentzera!! hori bai,lehenengo aurrekontua bidali!\nPatxi 3/09/2010 7:31 da manhã\nZu, benetan, izugarri aberasten zaituen erronka pertsonala da, komuneko jarioa kentzearena...\nJozu, konspirazioaren zure teoria ez da zuzena, izan ere, nik BAI lortu nuen jarioa kentzea!\nNahiz eta, garagardotutako ahots larriz esango bazenit gauza bera, akaso sinisgarriagoa izango litzateke zure teoria ;-)


Zumalakarregi, Foruak, Independentzia | Iritzia | Berria\nJose María Esparza Zabalegi - Editorea\nBaina puzzle bat balitz bezala, non pieza berriak gero eta hobeto ahokatzen baitira, 1834ko udaberrian gertatutakoaren irudia gero eta argiagoa da. Jose Antonio Urkijok berak, gure «independentismokeriaz» hitz egiten duten historialarietako batek, datu solteak ematen ditu, Soraurenek aurkitutakoa indartzen dutenak. Izan ere, Diputazioko goi-funtzionarioez gain, Harispe jeneralak, Pirinio Behereetako komandante nagusiak, gutun bat idatzi zion Frantziako Gerra ministroari maiatzaren 6an, esanez iritsi zitzaiola «bide desberdin eta nahiko seguruetatik, arras albiste berezia: Nafarroako Juntak, ikusirik nola Don Karlosek abandonatzen duen jokoa, Zumalakarregirekin akordio bat egin zuela, Nafarroako eta hiru euskal probintzietako independentzia aldarrikatzeko eta errepublika federal bat eraikitzeko [...] Izan ere, ezin da ukatu banaketa hori oso erraza eta oso arrakastatsua izanen zela probintzia horietan, lotura oso ahulen bidez soilik lotzen baitzaizkio Espainiari».\nHarispe Euskal Herriaren arazoaren inguruko aditua zen aspaldi. Baigorriarra zen, eta goi-kargua zuen zer gertatzen zen ikusteko talaiarik onena, bera baitzen mugaren arduraduna. Hortaz, hilabete geroago «bide desberdinetatik eta nahiko seguruetatik» Zurbanok zioen gauza bera erratea oso kontuan hartzekoa da. Albistea, gainera, Europa osora zabaldu zen: maiatzaren 14an, L'Europe Centrale egunkari genevarrak jakinarazi zuenez, «Zumalakarregik lau probintzietako biztanleentzat agiri bat argitaratu du eta, horren bidez, independenteak direla adierazi du, eta Karlos jaunaren edo Erreginaren agintaritzatik salbuesten ditu». Albistea hain zen garrantzitsua ezen egunkaria Von Metternich Austria-Hungariako Inperioaren kantzilerraren ohar batean erantsi gisa agertzen baita. Italian, ekainaren 14ko Giornale del Regno delle Sue Sicilie-k gauza bera egiten zuen, eta ez litzateke zaila izanen erreferentzia gehiago aurkitzea. Hau da, euskal aldundiek, prentsak eta Europako gobernuek jaso zuten gero kronista askok berretsi zutena: euskaldunek Erregea atera zezaketela ekuazio politikotik, ez ordea Foruak ez eta euskal libertateak ere. Louis Viardot hispanista frantsesak erran zuen, 1836an: «Behingoz onartzen bada Nafarroa eta euskal probintziak beren independentziagatik baino ez direla borrokatzen, eta ez kausa karlistagatik, auzia sinplifikatu egiten da».\nGainerakoa gauza jakina da: Karlos erregegaia azkenean sartu zen Nafarroan, eta Zumalakarregik baztertu egin zuen errepublika federal independente baten ideia, zeren berrikuntza politiko hura amildegirako jauzi bat zen erabat monarkikoa zen Europa hartan. Baina gertatutakoa hor dago, eta goiz edo berandu onartu beharko dute, Nafarroako konkista bortitza edo 1936ko sarraskiak onartu behar izan zituzten bezala. Bitartean, alai gaitezen: udaberri hartan, herriak bultzaturik, etorkizuneko euskal errepublika federalaren, independentearen eta komunalariaren aitzindari bat sortu zen: Tomas Zumalakarregi.


Entzia mendilerroa. (Umeak) – Alpino Tabira\nEntzia mendilerroa. (Umeak)\n2021-09-06 por Web\nUrriak 2-3 (asteburu pasa)\nIRTEERA ORDUA ETA LEKUA: Urriak 2 zapatua, 9 etan Ollerias kaleko geltokitik (Landakoko anbulategiaren parean)\nNON: Alpino Tabirako lokalean (Goienkale 9, Durango)\nNOIZ: Irailak 28\nORDUA: 19:00- 20:00 h\nLarunbat gabeko loa, Urbasako kanpinean pentsio erdian egingo dugu.\nLarunbat eta domekarako ibiltzeko janaria.\nPREZIOA: Bazkideak nagusiak 40 euro, ez bazkide nagusiak 60 eta haurrak 15 euro.\nUrriak 2 Zapatua\nAutobusean montatu eta Musitu herrira joango gara. Pista bat hartu eta herritik behera eginez, Igorain errekara jetziko gara. Errekaren eskumako bailaratik kilometro baten Igorain antzinako errotarekin topo egingo dugu. Beste apur bat ibilita eta zortea badugu ur-jauzi ederrak ikusiko ditugu. Hemendik, Erroeta herrira igoko gara lasai- lasai eta “El puerto” izeneko leku batetik pasako gara eta handik mendi lerro batetik, Egileor herrira abiatuko gara. Guzti hau 13 km duen ibilbide bat izango da.\nUrriak 3 Domeka\nUrbasako kanpinean gaua pasa eta gero, eta parkeko informazio zentroa abiapuntu hartuta, Santa Marinarantz abiatuko gara. Hara abiatzeko mendilerro zoragarri batetik joango gar, alde batetik sakan ikusten eta bestetik urbasako basoa. Santa Marinan mokadu bat hartuko dugu, eta gero Bakaiku izeneko herri batera jetziko gara bidaiari amaiera emanez. Ibilbide guztia 12km edukiko ditu eta 250m desnibela.\nSantoña. Faro del caballo. (Umeak)


Eap - bertsioan eskura daiteke, berreskuratze planeko zehatzagoa eraldatu eta Erresilientzia\nBertsioa zehatzago berreskuratze-plana, eraldatu eta Erresilientzia\nMinisterio Arteko batzordearen bigarren bilera egin zen berreskuratzeko, eraldatu eta Erresilientzia, berreskuratze planeko gobernantza-organo nagusia.\nBileraren helburua da gure planari buruzko informazioa ematea izan da espainiako gobernuak diseinatutako kudeatzeko eta garapen europako funtsen Next Generation ekartzen dizkioten jaso eta berreskuratzeko Espainiako 140.000 milioi euro kreditu transferentziak eta 2021-2026 aldia.\nBerreskuratze-Plan hau bultzada ematea aurreikusten du garrantzitsuena: gure historia bat dakar, inbertsio publikoa eta egiturazko erreforma agenda esker, bost helburuak: ekoizpen-sarea modernizatzeko eta administrazioa, sortzeko ahalmena sustatzea lanpostuak lortzen dituzu, produktibitatea handitzea eta ekonomiaren hazkunde potentzialaren murriztea, gizarte eta ekonomia berdea eta bultzatzea. genero-ezberdintasunei\nEuropako jarraibideen arabera dituen neurriak ezartzen plana biltzen du lau ardatz: ekologikoa, transformazio digitala, trantsizio gizarte- eta lurralde-kohesioa eta genero-berdintasuna. Lau hauek ez dute egingo diren lan-lerro bidez hamar eta hogeita hamar osagai dituena, eta proiektu zehatzak, palanka-politika bideratuko.\nBerreskuratze-planaren egutegia honako hau ezartzen du, epe laburreko, sustatu ostean indarberritzeak osasun-larrialdia; epe ertainean, eraldaketa integrala; eta gure ekonomiaren epe luzerako Espainiako garapen sendoa, irismena, iraunkor eta resiliente ikuspuntu económico-financiero, soziala eta ingurumenekoa.\nInbertsio planaren betetze-lehenengo fasean 10 gako\nDu Berreskuratze-plana, eraldatu eta Erresilientzia bidez dago egituratuta, 212, inbertsio horiek eta 102 erreforma 110 neurriak dira. Inbertsioak, mobilizazioak egongo dira 70.000 milioi euro inguru aldian 2021-2023 Eremu berdea eta digitala erabakigarriak izango dira. digutenez,% 39 igo zen, eta inbertsioaren% 29, hurrenez hurren; hezkuntza eta prestakuntza jasoko dute baliabideen% 10,5 eta I + g + b% 7.\n20 Inbertsio nagusiak emango diren planaren lehen fasea, aurrekontuari begira garrantzitsuenak hauek dira:\nEtxebizitzak birgaitzeko eta Berroneratzeko Programa, baliabide-6.820 milioi euro\nAdministrazio publikoak modernizatzeko, 4.315 milioi euro\nDigitalizazio-plana enpresa txiki eta ertainen, 9ko 4.060 milioi euro baino gehiago\nIbilbide-orria del 5G, ia 4.000 milioi euro\nGaitasun digitalak, 3.590 milioi euro baino gehiago Plan nazionala\nTurismoaren sektorea modernizatu eta lehiakor zenbatekoa: 3.400 milioi euro\nZientzia eta berrikuntza Sistema garatzea 3.380 milioi euro\nEta zabaltzen dira eta energia berriztagarriak integratzea, inbertsioa eginez 3.165 milioi euro.\nErreforma modernizatzeko gakoa egitura ekonomiko eta soziala\nEl capítulo de las reformas que incluye el Plan de Recuperación se basa en la 2030Eko Agenda nazio batuen eta berariazko gomendioak Espainia europako seihilekoan 2019an eta 2020. urteetarako, eta egiteko funtsezko alderdi gisa hartzen ditu gure ekonomiaren energia-sisteman, irakaskuntza, enpresa-demografiaren eta lan-merkatua.\nErreforma nagusien artean, plan, honako hauek daude:\nEstatuko osasun sistemaren modernizatzea eta indartzea du\nEnergia-sistema berri bat eta hedatzea, ibilbide-orri bat energia iturri berriztagarrien hidrogenoaren berdea\nZainketen ekonomia berria\nUren legearen eta arazketa-plana, saneamendua, eraginkortasuna, aurreztea eta berrerabiltzea\nAdministrazio publikoen modernizazioa eta digitalizazioa\nHondakin-politikako ekonomia zirkularra eta bultzatzea\nMugikortasun iraunkorreko estrategia eta konektatuta.\nSistemaren erreformarako zientzia eta berrikuntza\nEtxebizitza-politika berri bat\nBerehala betearazteko berreskuratze-plana\nPedro Sánchez azaldu du bileraren amaieran duen ministerio arteko batzordearen batzorde dena prest dago has dira lehen proiektuak garatu dagokionez berreskuratzeko Plan "planaren ondorioak onuragarriak hasiko dira. aipatzekoa da, lehenengo minututik aurrera, horiek gauzatzeko", adierazi du gobernuko presidente eta hark adierazi duenez, plan herrialde datozen hamarkadetarako eta belaunaldiak.\nPlana hazkunde gehigarria aurkeztu beharreko inguruan bi puntu portzentual aurrera, urtean 2021/areagotuko du 800.000 lanpostuak gauzatzeko aldia, eta hobetu egingo du bere herriaren egituraketa biztanleak finkatzea) lurralde osoan.\nBerreskuratze-planaren bertsio berria, eraldaketa eta Erresilientzia (PDF)\nEranskinak berreskuratze-plana, eraldatu eta Erresilientzia (PDF)\nAlbistearen iturria ofiziala


Etxarri Aranazko Udala :: Albisteak - IHAUTERIETAKO EGITARAUA\nHasiera » Albisteak » IHAUTERIETAKO EGITARAUA\nUrte berriarekin batera eta Garizuma aurretik, iyote egunetan murgilduta gaude etxarrin. Gizakunde, Andrekunde, Garikunde, Zalduniyote eta Astearteiyote.\n- Gizakunde (urtarriklaren 29a): gizon helduen eguna; txatarras jantzita eskean ateratzen ziren. Jatekoa biltzen zuten, eta gero afaria egiten zuten.\n- Andrekunde (otsailaren 5ean): emakumeen eguna; beraiek aritzen ziren etxez-etxe eskean. Gero afaria egiten zuten.\n- Garikunde (otsailaren 12an): gazteen arteko borrokara eguna; kolpeak urte guztian zehar debekatuta zeuden, eta egun hau beraien arteko gorabeherak konpontzeko erabiltzen zuten. Egun honetan, aurkaria lurraren kontra eusten zen, baina kolpeak eman gabe. Maskubiak haizez bete, eta jendea jotzen zuten, baita suko hautsa bota ere.\n- Zalduniyote, o mutillerdiyek ( otsailaren 15ean): igandea etxeko txikienen eguna izaten zen. Herriko haurrak txatarraz jazten ziren.\n- Astierteiyote ( otsailaren 17an): gaita jotzen zen eta bazkaria egiten zen. Denak txatarraz janzten ziren.\nAzken urte hauetan, iyote egun hauek kintoen eskuetan geratu dira eta aurten, kintoek Gizakunde, Andrekunde eta Garikunde egunak ostegunean ospatuko dituzte (2014ean ostiralean ospatzea erabaki zuten).\nUdaleko Emakume Batzordeak, Andrekunde eguna indartu nahian, herriko elkarte desberdinen laguntzarekin iyote egun hau herritarrengana hurbiltzeko nahia azaldu du.\nOtsailaren 15ean, igandean Zalduniyote eguna ospatuko da eta egun horretan haurrak arratsaldean txatarras mozorraturik elkartez-elkarteko ibiliko dira jai giroan. Asteartean berriz, kintoek eta herritarrek parte hartuko dute Iyote batzordeak prestaturiko ekitaldi desberdinetan. .\nAstearteiyote eguneko ekitaldien programazioa:\nGoizeko 10:00etatik 14:30era eta arratsaldeko 17:00etatik 19:30era, Txarangarekin herrian zehar kalejira (kintoen eskutik)\n12:00 “Rum-rum rock” haurrendako animazioa\n13:30 plazan Txarangarekin kontzertua\n14:30 Bazkari herrikoia Karrikestu elkartean\n18:00-22:00 Orots taldearekin dantzaldia\n(Eguraldiaren arabera, ekitaldiak plazan edo pilotalekuan izanen dira)


EK EBA: Bizkaiko bi taldeek eta anfitrioak F4 osatu dute - Euskal Saskibaloi Federazioa\nAlbisteak / Euskal Kopa / EK EBA: Bizkaiko bi taldeek eta anfitrioak F4 osatu dute\nEK EBA: Bizkaiko bi taldeek eta anfitrioak F4 osatu dute\nJada dauzkagu Euskal Kopa EBA txapelketako jokatuko duten lau taldeek. A multzoan, anfitrioa izango den Mondragon Unibertsitateak bigarren pasea lortu du, Ulacia Grupo ZKE taldeari irabazita, azken minututan erabakitako neurketan. Eta B multzoan, luzapen bikoitzarekin, Goierriren aurkako Easoren garaipenak sailkapena eman die Santurtzi eta Tabirakori. Miguel Angel Fernandezen gizonek lidergoa hartu dute derbi bizkaitarra irabazi eta gero.\nGOIERRI IPARRAGIRRE 2020 64 – EASO 65\nLuzapenean, txapelketako lehen garaipena lortu du Easok eta Lauko Finalerako txartela eman die bai CB Santurtzi SK-ri baita ere Tabirako Baqueri. Bere aldetik, Xabier Chicorenek agur esan diote Euskal Kopari. Lehen laurden parekatuaren ondoren, donostiarrak ihes egin dira (12-19). Baina etxekoen erreakzioa ikusgarria izan da, 17-4ko partzialarekin (29-23). Eta bigarren zatian, partidaren alderik handiena lortu du Goierrik (35-25). Bolada-partida izan da eta Easoren txanda: 4-19ko partziala eta erremontada Iker Arrietaren bi hirukoei esker (39-44). Amaierara arte, emozio handia eta luzapena Iñigo de la Heraren hirukoaren eskutik (57-57). Luzapenean, 4 puntu klabe saskiratu ditu Iñigo Sarasola, Easoren garaipena ixteko, nahiz eta etxekoek garaipena lortzeko bi aukera izan.\nCB SANTURTZI 93 – TABIRAKO BAQUÉ 83\nBizkaiko bi taldeak datorren asteburuko Lauko Finalean ariko dira. Goierriren aurkako Easoren garaipenak pasea eman die bi taldeei, emaitza edonolakoa dela ere. Kanpokoen nagusitasuna lehen zatian, baina moreak aurretik joan dira aldageletara, erreakzio handiari esker azken minututan (16-5ko partziala 39-34ko emaitzarako). Hirugarren laurdenean, uztairako bidea aurkitu du berriro Tabirako, lidergoa hartzeko (55-58). Eta 0-8ko partzialak azken laurdenaren hasiera partida epaia emateak zirudien. Santurtzik defentsa estutu eta 73nako berdinketa lortu du, minutu eta erdiren faltan. Eta Sergio Iglesias-ek luzapena bortxatu du (77-77). Adorez Beteta, etxekoek luzapena hasi dute 5-0ekoarekin eta jada ez diote aukerarik eman.\nMONDRAGON UNIBERTSITATEA 68 – ULACIA GRUPO ZKE 61\nIñaki Ogararen mutilek lortu dute datorren asteburuan Iturripen ospatukoden Lauko FInalerako azken txartela. 15enako berdinketaren ondoren, Mondragoneko taldeak bizkortu egin du, 10 puntuko aldera iristeko (27-17). Bere aurkariak ez dio eutsi eta buelta eman dio markagailuari lau minutuetan baino ez (31-32). Lehen zatia itxi da Ceciaga eta Andres-en hirukoekin, 38-36 ipintzeko. Hirugarren laurdenean mantentzen da berdintasuna, Buesaren agerpena eta zarauztarren lan koralarekin (54-52). Lauko Finalerako azken lekua amaierako minututan erabakiko zuen. Eta etxekoek partida apurtu dute Ceciaga, Atxa eta Lorenzoren hirukoei esker (65-58). Erasoan trabatu da Ulacia Grupo ZKE eta agur esan dio garaipenari.\n23 iraila, 2019|Euskal Kopa|